qundao/data-zh-poetry huggingface dataset:
春日攀钦之侍御招同彭应寿太守宝林寺饮
作者：杨于庭
朝代：明
体裁：七言排律

为惜春归强伴春，招携春酝对吾真。茁芽银杏浓于酒，学啭黄鹂巧似人。已借祇园开胜集，还思宝筏问迷津。与君一酌频前席，若个三生是后身。自哂鹿门浑欲老，谁云龙性未全驯。客从分虎占循吏，人自呜骢识谏臣。独愧草玄空寂寂，也陪浮白醉逡逡。诸公岂是池中物，而我曾非席上珍。出处总怜吾道在，醉醒宁问世人嗔。敢缘綵笔争诗长，犹喜青山傲酒民。老去积薪嗟汲黯，晚来投辖为陈遵。烦知褦襶挥团扇，狂欲爬搔岸角巾。下箸不须谈蜀蒟，为羹何必减吴莼。千年河朔豪仍剧，十日平原迹未陈。行酒尽教邀塔月，徵歌会见拂梁尘。花明隔岸红初染，草映双林绿未匀。但共松间看翡翠，从他阁上画麒麟。主人更欲修春禊，休沐君其问水滨。寄语春光谢知已，莫嫌沧海一穷鳞。
春晴
作者：杨于庭
朝代：明
体裁：古风

春晴日迟迟，柔叶风习习。眷兹芳洲杜，缓步行复立。地幽花落深，日夕鸟飞急。高台望已骋，庭草香可袭。閒居无一营，吟帙时复辑。莺声杖藜过，山光捲帘入。出岫云欲穷，归舟桨相及。言课东作人，于彼原与隰。篝灯听夜纺，灌园促朝汲。门无车马喧，径有求羊集。皎皎空谷驹，焉能就维絷。
春野耕烟画
作者：杨于庭
朝代：明
体裁：古风

笔花貌得春畦好，烟雨冥冥暗层岛。树底微茫见茅屋，隔村野人自驱犊。远势更著扁舟人，疑是桃源来避秦。我亦春烟问津叟，不知身在图画否。
暑日次孚如采芳亭韵
作者：杨于庭
朝代：明
体裁：五言律诗

返服村村适，归田事事幽。松风浑忘暑，山月恰如秋。树石分三岛，疏池匝一丘。惭无谢朓句，杜若满芳洲。
林卧
作者：杨于庭
朝代：明
体裁：古风

偶与林壑谐，悠然卧田舍。散发时不冠，道书閒一把。濯足石濑边，披襟松风下。诗就浑漫题，杯乾聊复泻。霭霭南山云，是余知音者。
水云亭
作者：杨于庭
朝代：明
体裁：五言绝句

空亭萝薜深，小径莓苔互。溪外郭熙山，云边韦偃树。
游斗山
作者：杨于庭
朝代：明
体裁：五言律诗

兹山真斗绝，今日始攀跻。不得孤峰上，何知万木低。云边飞瀑布，树杪落虹霓。携酝情无极，悠然听鸟啼。
用韦苏州全椒山中道士韵赠吴山人湘
作者：杨于庭
朝代：明
体裁：古风

悠然见南山，眷此山下客。烟萝牵荷衣，清风响泉石。有时忽长啸，山开白云夕。童子出门去，阶头破苔迹。
秋兴
作者：杨于庭
朝代：明
体裁：五言绝句

栗里初栽菊，东陵已种瓜。白云知不厌，相就野人家。
赠李脩吾转南祠部
作者：杨于庭
朝代：明
体裁：七言律诗

见说君王已赐环，金陵亦在五云间。两都争识神仙吏，三礼仍居侍从班。伏枕乡心悬碣石，挂帆秋色照钟山。谢公墩上重回首，绝代风流尚可攀。
雨后·其一
作者：杨于庭
朝代：明
体裁：五言绝句

客从前村来，还向前村去。只见溪上烟，不见人归去。
雨后·其二
作者：杨于庭
朝代：明
体裁：五言绝句

亦是山中人，不识山中路。昨夜柴门归，认知前村树。
霁
作者：杨于庭
朝代：明
体裁：五言律诗

甘澍畦流驶，晴霓野望浓。日昏犹带雨，云乱不成峰。晒湿移衣桁，乘凉倚杖筇。渔舠趁陂水，长汎月溶溶。
题吴翁画竹
作者：杨于庭
朝代：明
体裁：古风

丈人手持一幅竹，墨素淋漓笔花秃。萧飒如闻风雨来，琅玕似待鸾凰宿。此翁清节亦不群，直如此竹高出云。岁寒雨雪但僵卧，何可一日无此君。
黄淡思歌
作者：杨于庭
朝代：明
体裁：乐府曲辞

泪作绠縻垂，肠作车轮转。寄郎锦裲裆，相思不相见。归归黄淡思，思郎无已时。郎向代州去，马头络青丝。
惜分飞·和陈霞栖韵
作者：杨仪
朝代：明

月户花阶凡几度，尽把芳尊嘱付。转眼浓华故，鸾胶总被秦娘误。榆荚杨花曾入赋，也解漫天飞舞。梦觉西堂午，琵琶声断闻鹦鹉。
桃源忆故人·访周汝寺
作者：杨仪
朝代：明

单衣晓怯东风冷，忽过湖波千顷。山色倒侵溪影，一路随孤艇。美人室远飞云迥，遥忆小堂春永。睡起碧纱人静，隔竹敲新茗。
湖桥夜泊
作者：杨仪
朝代：明

捧酒篷窗月倍辉，夜深水竹风微微。野禽背霜忽振羽，山果落泉时溅卮。箬笠多情能恋我，钓丝遣兴不须归。醉来稳作芦花梦，两两眠鸥未肯飞。
为礼部黄侍中观题翠微书舍
作者：杨任
朝代：明
体裁：古风

射策列朝署，官登少宗伯。仁兽翔夏林，天骥骤风陌。夙学壮则行，旧隐情未释。仰瞻玄云敷，俯挹时雨泽。输忠在经纶，回梦托泉石。丹绂荣绿萝，华轩贡苍璧。人生慎终始，于道明损益。伫子功业成，还理谢公屐。
九曲仙踪
作者：杨任斯
朝代：明

重开混沌见山青，孤峻绝依自结亭。景入佳妆天让补，力能振胜地增灵。松关风响生清籁，石穴花明散殊馨。杯酬神仙呼吸动，水光月色赠新铭。
无题
作者：杨传芳
朝代：明

所赖天之灵，今年八月末。此心隐隐悟，学问从来错。混沌何尝死，就从立根脚。
读易
作者：杨传芳
朝代：明

圣人学易，三绝韦编。当其七十，尚欲假年。吾今行年，五十有九。伯玉知非，在十年前。圣人从心，在十年后。
横山龙井
作者：杨体仁
朝代：明
体裁：古风

松根石栏空剥落，古甃苔深林影薄。一泓寒碧湛渟潆，神物何年露头角。黑云压山山欲平，夜半忽闻风雷争。明朝山下新雨足，野老扶犁歌太平。
金泉寺
作者：杨儒鲁
朝代：明
体裁：五言律诗

驻马金泉寺，振衣祇树林。霜天催野日，客思郁秋阴。云冥松栖鹤，山昏雾湿衿。故人能夜至，灯火坐谈深。
题周溪状元桥
作者：杨元儒
朝代：明

苍龙吸露卧晴波，破壁飞来浴此河。千里跨虹连断岸，一川绾缆系浮艖。鹊桥初驾凭星渡，杖策长扶任客过。题柱当年今惬愿，胪传为尔唱名多。
银山寺
作者：杨兆
朝代：明
体裁：七言律诗

黄蝶西风白雁回，遥天秋色入崔嵬。年深俯仰悬衣树，事杳传闻说法台。寺有山灵司薮牧，林无日影射氛埃。夕阳欲下招提暝，凉月纷纷照酒杯。
题毛羽仪小像
作者：杨兆梧
朝代：明
体裁：古风

深房披道函，琅琅琼瑶色。逍遥古史坛，含真在守默。焚香坐移晷，灵禽当户即。不知摇笔人，神想驻何域。
忆昔篇
作者：杨兆鹏
朝代：明

繇来名艳倾天下，叠翠堆红春似画。才子多将藻思搜，佳人未易芳菲嫁。张家之子字乔婧，螓首蛾眉花作面。淡淡春山黛晕娇，盈盈秋水波光溅。等閒拾翠江南地，破瓜年纪多才思。妙舞蹁跹蝶乍翻，清歌缭绕莺初试。彭郎故是怜香客，走马章台过紫陌。流霞潦倒许同倾，蛾眉黯淡教新画。绣被香罗鸳梦遥，春去春来几暮朝。银绡绾就同心结，碧月和吹引凤箫。自言恩重死生同，岂意分携东复东。愁山有路千重隔，恨海时将一线通。秋光见月长相忆，可怜两病俱愁剧。西窗有恨游魂知，东浦无音飞梦觅。只期终久共此情，那堪玉折更珠倾。巫峡风凄惟鸟语，梨园花落但猿声。冰销艳骨香犹在，月冷梅妆梦不成。空使檀郎肠暗断，伤心无异雨淋铃。嗟尔昔年才十九，占断繁华花与柳。霓裳化作不归云，飞遍罗浮仙洞口。君不见薛较书，锦江春色袭人裾。芳魂醉绕痴情蝶，赋赠田洙思有馀。又不见苏小小，钱唐江月不知晓。堤边白马日如云，油壁轻车何缥缈。
忆昔行
作者：杨兆鹏
朝代：明

石自嶙峋水自潺，登临疑是虎丘山。蛩吟衰草埋冰骨，花笑孤坟伴玉颜。铜雀旧怜春暗锁，泉台新恨夜长关。絮觞浇祝如容见，挟取仙真带月还。
怀仙志
作者：杨兆鹏
朝代：明

施僧衣笥尽零凋，留得罗裙金缕销。无复嵩山任处士，芳魂谁与韦生招。
丁卯大旱
作者：杨光溥
朝代：明

寂寂江村外，荒郊但蒺藜。暑骄鸡恋树，旱久燕愁泥。沙压汀花岸，尘埋圃菜畦。好山依旧在，无兴入诗题。
上巳
作者：杨光溥
朝代：明

细柳新蒲遍水浔，流觞今喜盍朋簪。野人那有红尘垢，也抱山阴祓禊心。
上巳二首
作者：杨光溥
朝代：明

百年逢上巳，花柳遍春城。燕麦迎风舞，桑鸠唤雨鸣。逃禅常晏起，脩禊偶閒行。却忆兰亭会，风流万古情。野老行游处，风光属暮春。荇牵青带软，蒲发紫茸新。祓禊临沂上，衣冠继洛滨。舞雩归咏处，今日已成尘。
上巳二首·其一
作者：杨光溥
朝代：明

百年逢上巳，花柳遍春城。燕麦迎风舞，桑鸠唤雨鸣。逃禅常晏起，脩禊偶閒行。却忆兰亭会，风流万古情。
上巳二首·其二
作者：杨光溥
朝代：明

野老行游处，风光属暮春。荇牵青带软，蒲发紫茸新。祓禊临沂上，衣冠继洛滨。舞雩归咏处，今日已成尘。
久旱
作者：杨光溥
朝代：明

旱久千家市，朝朝米价增。焚尪忧县宰，乞米避邻僧。赤地连苗坼，黄尘障日腾。何时松下榻，一雨洗炎蒸。
乌夜啼
作者：杨光溥
朝代：明

琐窗未启天欲明，栖乌枝上啼有声。闺中少妇梦初觉，闻罢啼声双泪落。尔啼应有赦，不管人离别。閒眼望郎郎不来，楼外斜横半边月。
乌栖曲
作者：杨光溥
朝代：明

庭前有双树，夜半来乌栖。感此已愁人，更闻乌夜啼。记得郎行初种柳，树今已到胜巢牖。绮窗半掩对栖乌，夜夜望郎肠欲枯。金壶漏永将何如。
元日试笔
作者：杨光溥
朝代：明

五更喧爆竹，穷鬼想潜踪。传菜忙中妇，延宾及下舂。云开驱屏翳，冰泮露鰅鳙。怪底儿童笑，银幡映老容。短发垂肩白，蹉跎六十年。乾坤归老眼，岁月付癯禅。嗜酒刘玄石，耽诗孟浩然。采薇应亦足，无事祝苍天。
元日试笔·其一
作者：杨光溥
朝代：明
体裁：五言律诗

五更喧爆竹，穷鬼想潜踪。传菜忙中妇，延宾及下舂。云开驱屏翳，冰泮露鰅鳙。怪底儿童笑，银幡映老容。
公子
作者：杨光溥
朝代：明

五侯门馆斗回鸡，呼酒章台日未西。却笑燕姬调醉客，花前争唱白铜鞮。
六十
作者：杨光溥
朝代：明
体裁：五言律诗

短发垂肩白，蹉跎六十年。乾坤归老眼，岁月付癯禅。嗜酒刘玄石，耽诗孟浩然。采薇应亦足，无事祝苍天。
写事
作者：杨光溥
朝代：明

浮世兴衰无问渠，身閒赢得白云居。山窗老眼还能诵，更向人间觅异书。
出郭
作者：杨光溥
朝代：明

出郭来寻野店春，暖风芳草驻游轮。隔墙定是有花处，夹蝶乱飞香扑人。
初归
作者：杨光溥
朝代：明

组绂劳生两鬓星，归来笑杀草堂灵。秋风萝蔓迷樵径，春水桃花失钓汀。澼絖久惭龟手药，养生新买种鱼经。等閒睡醒茅檐日，坐看山中草树青。
前有尊酒行
作者：杨光溥
朝代：明

绮窗日暖樱桃红，玉缸酒乳蒲萄浓。燕姬醉舞骄春风，当筵已觉飞花空。流光过眼如转蓬，人间岂有浮丘公。丁宁劝君酌，酒到君莫停。且看万事浮云轻。朱楼回首日西下，何妨对月听银筝。青轩几树桃花开，黄鹂啼处春风来。眼前况有一樽酒，何妨满泛黄金杯。对酒欲高歌，照影心茫然，霜毛日月凋朱颜。呜呼流光欺人兮，胡为不满尘世之百年。安得驾飞龙、乘紫烟，直与安期羡门万古长周旋。
前有尊酒行·其一
作者：杨光溥
朝代：明

绮窗日暖樱桃红，玉缸酒乳蒲萄浓。燕姬醉舞骄春风，当筵已觉飞花空。流光过眼如转蓬，人间岂有浮丘公。丁宁劝君酌，酒到君莫停。且看万事浮云轻。朱楼回首日西下，何妨对月听银筝。
前有尊酒行·其二
作者：杨光溥
朝代：明

青轩几树桃花开，黄鹂啼处春风来。眼前况有一樽酒，何妨满泛黄金杯。对酒欲高歌，照影心茫然，霜毛日月凋朱颜。呜呼流光欺人兮，胡为不满尘世之百年。安得驾飞龙、乘紫烟，直与安期羡门万古长周旋。
双燕离
作者：杨光溥
朝代：明

双燕来从海东国，万里相随肯相失。玉堂金屋春昼长，两两雕梁相对立。一朝鸷鸟抉其雄，孀雌来往悲巢空。终日呢喃不停语，似将哀苦愁春风。襄阳女儿姚玉京，十五画得双眉成。可怜中道守空屋，见此孀燕偏伤情。举头问尔燕，尔与侬谁苦。尔死徒一身，侬死抛夫母。君不见临邛曾有当垆人，未知闻此伤情否。
城北别业
作者：杨光溥
朝代：明

云去云来傍短檐，开荒十亩似陶潜。春来徒笑苔钱在，秋到先凭雁字占。茅屋日高喧燕垒，柳塘波暖落鱼铦。门前十里春山色，怪得经旬不捲帘。
夏日
作者：杨光溥
朝代：明

凉风动纨扇，不用憩青林。陇麦行秋令，庭槐转午阴。簟铺青薤软，茶泛翠涛清。石室谈诗处，林僧久不寻。
夏日
作者：杨光溥
朝代：明

绿树阴中不掩关，茅檐风静燕初还。沧波渺渺斜阳外，断送诗愁是远山。
夏日即景
作者：杨光溥
朝代：明

黄梅时节雨初晴，半亩槐阴小院清。却怪山童惊梦觉，午风吹送捣茶声。
大堤曲
作者：杨光溥
朝代：明

春蒲青，春草绿，大堤女儿颜如玉。断肠不管往来人，隔江但唱留春曲。高髻挽乌鸦，满头都带花。春阳踏遍倦还家。未审何年嫁夫婿，倚窗无语弹琵琶。
官舍寓怀一首
作者：杨光溥
朝代：明

露下银床爽气殷，密垂珠箔思纷纷。黄花篱外虫喧砌，红叶阶头犬吠云。桐韵暗依更漏响，龙涎高伴夜灯焚。袖中七宝还收在，试问秋蟾缺几分。
客至
作者：杨光溥
朝代：明

门外君来识履声，儿童见惯亦欢迎。百年友义南州榻，一代诗豪北府兵。书院雨添芳草遍，砚池风引落花轻。酒边不话人间事，但鼓瑶琴一再行。
山居
作者：杨光溥
朝代：明

舍南舍北响缲车，鸡犬林中共几家。老去尚劳糊口计，午风庭院晒松花。
山居漫兴
作者：杨光溥
朝代：明

散发长松下，从教碧藓侵。青春呼酒伴，白日卧书林。问卜辞詹尹，浇畦接汉阴。每逢天气好，行坐白云岑。久辞城府去，默坐叹浮生。服食非吾事，炎凉任世情。山光浮墨沼，松影落书棚。一曲沧浪水，长年可濯缨。破研经年洗，诗成不计篇。松窗迷鹤梦，石壁杂蜗涎。市远无鲜食，堂低但采椽。野芳经雨后，屐齿几回穿。绕舍团青嶂，萧然自一村。竹烟茶灶煖，松火酒炉温。径引通池水，岩藏啸月猿。故人无孺子，谁复过陈蕃。
山居漫兴·其一
作者：杨光溥
朝代：明

散发长松下，从教碧藓侵。青春呼酒伴，白日卧书林。问卜辞詹尹，浇畦接汉阴。每逢天气好，行坐白云岑。
山居漫兴·其三
作者：杨光溥
朝代：明

破研经年洗，诗成不计篇。松窗迷鹤梦，石壁杂蜗涎。市远无鲜食，堂低但采椽。野芳经雨后，屐齿几回穿。
山居漫兴·其二
作者：杨光溥
朝代：明

久辞城府去，默坐叹浮生。服食非吾事，炎凉任世情。山光浮墨沼，松影落书棚。一曲沧浪水，长年可濯缨。
山居漫兴·其四
作者：杨光溥
朝代：明

绕舍团青嶂，萧然自一村。竹烟茶灶煖，松火酒炉温。径引通池水，岩藏啸月猿。故人无孺子，谁复过陈蕃。
思归
作者：杨光溥
朝代：明

冉冉流光变二毛，天门空仰五云高。故乡一望天涯尽，几日归心折大刀。
惜春
作者：杨光溥
朝代：明

一年春事等閒过，流水光阴柰老何。莫惜花残难载酒，黄莺啼处绿阴多。一年又是暮春天，冉冉流光下水船。有酒更须连日饮，几人垂白在花前。
惜春·其一
作者：杨光溥
朝代：明

一年春事等閒过，流水光阴柰老何。莫惜花残难载酒，黄莺啼处绿阴多。
惜春·其二
作者：杨光溥
朝代：明

一年又是暮春天，冉冉流光下水船。有酒更须连日饮，几人垂白在花前。
早春
作者：杨光溥
朝代：明

静掩茅堂隔市嚣，读书窗外鸟声娇。柳条乍暖全无力，暗倩东风摆舞腰。
春去
作者：杨光溥
朝代：明

东风叫断杜鹃魂，渺渺平原接远村。芳草不知春正好，夕阳依旧怨王孙。
春去
作者：杨光溥
朝代：明

楼外青帘近酒家，莺声巷陌夕阳斜。东风暗地随春去，几日无人来卖花。
春归
作者：杨光溥
朝代：明

酒肆逢春屡典衣，一年无柰又春归。好花落尽桃千树，几日山人不启扉。
春日山村写事三首
作者：杨光溥
朝代：明

柳阴深处是吾庐，渔舍田家共一墟。阮籍宾朋多嗜酒，郑玄奴仆谩知书。长生不待烧丹灶，安步惟消下泽车。昨日东郊春雨足，科头犹自带经锄。病眼昏昏罢草玄，水涯行尽又山巅。午风花柳韦郎曲，春雨桑麻鄠杜田。老去杨朱甘避席，醉来苏晋爱逃禅。小园半亩都锄遍，种得昌阳欲引年。桃花乱发柳梢齐，人倚栏干费品题。十里芳村桑落酒，一渠流水汉阴畦。草堂客到惟谈易，松寺僧来也过溪。一枕纸屏春睡醒，竹窗犹报午时鸡。
春日山村写事三首·其一
作者：杨光溥
朝代：明

柳阴深处是吾庐，渔舍田家共一墟。阮籍宾朋多嗜酒，郑玄奴仆谩知书。长生不待烧丹灶，安步惟消下泽车。昨日东郊春雨足，科头犹自带经锄。
春日山村写事三首·其三
作者：杨光溥
朝代：明

桃花乱发柳梢齐，人倚栏干费品题。十里芳村桑落酒，一渠流水汉阴畦。草堂客到惟谈易，松寺僧来也过溪。一枕纸屏春睡醒，竹窗犹报午时鸡。
春日山村写事三首·其二
作者：杨光溥
朝代：明

病眼昏昏罢草玄，水涯行尽又山巅。午风花柳韦郎曲，春雨桑麻鄠杜田。老去杨朱甘避席，醉来苏晋爱逃禅。小园半亩都锄遍，种得昌阳欲引年。
春日感怀
作者：杨光溥
朝代：明

簿领沈迷久不堪，杏花春雨殢江南。四旬已老还添一，九载初迁又历三。岁月匆匆春梦短，乾坤落落壮心惭。不须更假桑郎酌，暖日薰人已自酣。
春日村居
作者：杨光溥
朝代：明

锄罢园蔬又治田，阴阴榆柳荫堂前。市沽顿积频年债，午梦真成小洞仙。几叶渔舟春水渡，一声樵笛夕阳川。回思车马红尘路，却恨归来已暮年。万竹东头一草亭，身閒不著息心铭。午风语燕梨花院，春水浮鸥杜若汀。世事到头真过客，人生回首即浮萍。日高理罢沧浪鬓，閒课园丁种茯苓。晓雨初晴满院清，瑶琴一曲遣浮生。柳依花坞传春信，水隔山城远市声。酒贱每逢田父醉，诗成还就野僧评。尚嫌村客人烟闹，拟就烟霞学向平。
春日村居·其一
作者：杨光溥
朝代：明

锄罢园蔬又治田，阴阴榆柳荫堂前。市沽顿积频年债，午梦真成小洞仙。几叶渔舟春水渡，一声樵笛夕阳川。回思车马红尘路，却恨归来已暮年。
春日村居·其三
作者：杨光溥
朝代：明

晓雨初晴满院清，瑶琴一曲遣浮生。柳依花坞传春信，水隔山城远市声。酒贱每逢田父醉，诗成还就野僧评。尚嫌村客人烟闹，拟就烟霞学向平。
春日村居·其二
作者：杨光溥
朝代：明

万竹东头一草亭，身閒不著息心铭。午风语燕梨花院，春水浮鸥杜若汀。世事到头真过客，人生回首即浮萍。日高理罢沧浪鬓，閒课园丁种茯苓。
春暮
作者：杨光溥
朝代：明

园林到处竞芳菲，此日看看景致微。胡蝶不知春似梦，斜阳犹傍菜花飞。
晋阳放归偶书
作者：杨光溥
朝代：明

倦鸟思林尚未归，夕阳帘幕篆烟微。影摇翠筱风初定，香泛红蕖水正肥。吏牍渐消尘土梦，客程先试薜萝衣。不须更假神巫卜，草屋柴扉少是非。
暮春
作者：杨光溥
朝代：明

养拙林泉久避人，西门斜日鸟啼春。东君乱撒榆钱下，散与贫家不算缗。
村夜
作者：杨光溥
朝代：明

山村烟树外，时听子规啼。碧藓花间地，青蔬雨后畦。年光飞野马，身事走醯鸡。却笑山妻苦，缲车响院西。
村居
作者：杨光溥
朝代：明

柴门临水闭，远树接平畴。菜町穿蝴蝶，桑村啭栗留。世机今已息，身计更何求。只有看山癖，晴明始上楼。
村居漫兴三首
作者：杨光溥
朝代：明

草堂时睡醒，一卷太玄经。道任衣冠旧，文祈笔砚灵。雨阶添嫩碧，山牖纳遥青。衰老容吾饮，还应问酒星。老去常昏饮，支离仗酒全。存亡惊故友，寒暑感流年。书映松窗月，茶烹土锉烟。一琴高挂壁，陶令任无弦。莫怪林泉僻，衡门尚考槃。爱纫兰叶佩，学制笋皮冠。黠鼠凌人走，残蜗缀壁乾。柳塘春水浅，辜负一渔竿。
村居漫兴三首·其一
作者：杨光溥
朝代：明

草堂时睡醒，一卷太玄经。道任衣冠旧，文祈笔砚灵。雨阶添嫩碧，山牖纳遥青。衰老容吾饮，还应问酒星。
村居漫兴三首·其三
作者：杨光溥
朝代：明

莫怪林泉僻，衡门尚考槃。爱纫兰叶佩，学制笋皮冠。黠鼠凌人走，残蜗缀壁乾。柳塘春水浅，辜负一渔竿。
村居漫兴三首·其二
作者：杨光溥
朝代：明

老去常昏饮，支离仗酒全。存亡惊故友，寒暑感流年。书映松窗月，茶烹土锉烟。一琴高挂壁，陶令任无弦。
柴门
作者：杨光溥
朝代：明

溪上柴门掩翠微，无人谈是更谈非。近来老眼看书倦，灯影轩窗夜坐稀。
武乡分司
作者：杨光溥
朝代：明

民屋萧条仅百家，流莺啼处柳阴斜。使台坐对南山脚，十里春流漾落花。
江楼閒坐
作者：杨光溥
朝代：明

东风满径落花泥，独坐江楼到日西。欸乃一声沙鸟散，流莺正在水边啼。
游春
作者：杨光溥
朝代：明

芳原何处驻游轮，到处寻诗景物新。斜日画桥春正暖，纷纷夹蝶趁游人。
漫兴
作者：杨光溥
朝代：明

池塘风动水沄沄，静倚南楼坐夕曛。春到绿回江上柳，雨晴红见海东云。班生壮节曾投笔，苏晋长斋不茹荤。病起浑忘腰带减，傍人错讶沈休文。
玉壶吟
作者：杨光溥
朝代：明

玉壶吟西风，猎猎愁人心。人心本不愁，柰此霜毛侵。忆昔献赋金銮殿，意气当年比谪仙。飞龙赐出天闲马，紫陌看花著玉鞭。犀盘宝瓮黄金注，几度承恩白玉筵。圣恩浩荡深如海，涓滴未酬颜已改。老骥犹怀千里心，欲把青春问天买。
结客少年场
作者：杨光溥
朝代：明

魏其昔好客，门庭集如云。一朝辞相位，高堂忽扬尘。食禄尚弗报，况兹杯酒恩。始知结客难，何必皆缙绅。屠沽有奇士，缓急真可亲。季布托朱家，荆轲西入秦。感恩在一言，誓死不惜身。锦带佩双钩，结客洛东门。探丸罗剧孟，义气凌秋旻。嗤彼武阳子，死灰何足云。
罢钓
作者：杨光溥
朝代：明

半篙春水子陵矶，谁说诗愁带减围。斜日柳阴人钓罢，堤头坐看水鸥飞。
自叹
作者：杨光溥
朝代：明

十年一署华州曹，醉饮松醪读楚骚。眼底有谁怜骏骨，黄金欲铸九方皋。
自叹
作者：杨光溥
朝代：明

自到东山住，柴门尽日扃。三间悬罄室，一卷相牛经。帐覆萝阴翠，茵铺草色青。只因多酒债，赢得屈原醒。
自述
作者：杨光溥
朝代：明

保德鱼盐部，分符已二年。河分西陜界，地控北胡天。行部无完屋，传家有敝毡。吾归寻旧隐，须信橘中仙。
袁都司邀饮
作者：杨光溥
朝代：明

将军能好客，藩臬会高堂。鲙切银丝细，羹传玉粉香。筝声哀象板，觞政急桑郎。酩酊还留坐，梅花月转廊。
观田
作者：杨光溥
朝代：明

布谷声中雨霁天，绿杨轻锁一村烟。瓦盆半醉青州酿，白水东头看种田。
诗懒
作者：杨光溥
朝代：明

夕阳门巷落花频，老去能逢几度春。两日无诗方怪懒，一声啼鸟又催人。
过道院
作者：杨光溥
朝代：明

一曲清溪绕舍香，相迎猿鹤意安详。道人采药归来晚，松下残棋满石床。
金陵夜泊
作者：杨光溥
朝代：明

孤舟此夜泊金陵，月满秋江玉宇澄。隔岸数声何处笛，蓼花深处一渔灯。
閒居二首
作者：杨光溥
朝代：明

长日壶觞止半醺，泉声时在柳头闻。云生北渚迷松色，雨歇西岩过鹿群。山寺有僧求醉帖，草堂无客赏奇文。烟霞万顷柴门外，芳草微茫路不分。村北村南麦正秋，石榴开遍屋西头。槐阴午院初移榻，山色晴帘不下楼。书卷爱储高士传，酒钱堪博醉乡侯。草衣木食平生足，不愧当年马少游。
閒居二首·其一
作者：杨光溥
朝代：明

长日壶觞止半醺，泉声时在柳头闻。云生北渚迷松色，雨歇西岩过鹿群。山寺有僧求醉帖，草堂无客赏奇文。烟霞万顷柴门外，芳草微茫路不分。
閒居二首·其二
作者：杨光溥
朝代：明

村北村南麦正秋，石榴开遍屋西头。槐阴午院初移榻，山色晴帘不下楼。书卷爱储高士传，酒钱堪博醉乡侯。草衣木食平生足，不愧当年马少游。
闺思
作者：杨光溥
朝代：明

柳色青青压粉墙，珠帘忽到落花香。美人独抱琵琶坐，燕语莺啼枉断肠。
陇头水
作者：杨光溥
朝代：明

陇坂何崎岖，十里九回折。下有陇头水，日夜声呜咽。行人到此闻水声，回首吞声多怆戚。惟有壮士心，刚似昆吾铁。近水磨宝刀，拟拭匈奴血。肯为儿女态，行行惨离别。所志图麒麟，一身甘陨国。此水本无情，何为使人恻。
隐居
作者：杨光溥
朝代：明

庞公幽遁处，无客款松扉。酒德新成颂，禅心久息机。槛花栖夹蝶，砌藓走伊威。回首烟波地，空嗟万事非。
雨后
作者：杨光溥
朝代：明

诗就方辞枕，回头记不真。草堂三日雨，花坞半年春。绿酒多閒日，白头非故人。眼看湖水涨，正好钓青蘋。
雨晴
作者：杨光溥
朝代：明

人事悠悠一钓台，人间赢得好怀开。东风醉罢鸡豚社，坐看茅檐燕子来。
饮马长城窟
作者：杨光溥
朝代：明

辞家日已远，胡雁飞南征。炯炯铁兜牟，散被缦胡缨。仰视天山雪，俯涉交河冰。匈奴未歼夷，壮士无归情。结发习韬略，胸中有奇兵。宝剑双辘轳，秋莲出匣明。报国思殒躯，蹀血单于庭。岂以虏阵强，令我心胆惊。刻期斩贤王，结束奋先争。功成不受赏，千载麒麟名。
和洪启进游崆峒岩
作者：杨凤鸣
朝代：明

崆峒怪石自芳洲，疑是鳌乘海上浮。未许翠华重问道，且教凫舄暂寻幽。扪萝掩映三山雪，呵笔中分五岳秋。玉液不随丹井落，金椒偏向洞云收。江亭晚色惊堤柳，闾阖春光到客裘。最喜使君曾问俗，青郊仍见驾星游。
柳父母平寇膺荐喜赋
作者：杨凤鸣
朝代：明

两年卧阁莺花鬯，五里谈兵草木枯。自在桑麻筹卓鲁，谁从旗鼓论孙吴。肃清杀运花为县，班列朝廷舄是凫。开府到来俱碧眼，一同明月识珊瑚。
至武陵庄作
作者：杨判官持载
朝代：明
体裁：七言绝句

无日无花不辨春，赪霞依旧惯迎人。醉来更取桃花水，旋煮胡麻旋煮芹。
乐静为谢庭循赋
作者：杨勉
朝代：明
体裁：古风

素志厌烦嚣，华轩敝幽阒。端居得时暇，琴咏聊独适。芸窗竹露繁，草径萝烟积。座分嘉树阴，帘逗远山碧。搴芳涉清涧，玩云憩苔石。一鹤溪上还，青林带斜日。境胜迹自幽，神恬兴逾逸。妙契静中趣，于焉乐无极。
龙虎山
作者：杨南野
朝代：明
体裁：七言绝句

长陵杨柳茂陵花，几度朝莺几暮鸦。陆海蓬瀛秋满眼，至今犹属子房家。
睡梦记龙腾山
作者：杨名
朝代：明
体裁：七言律诗

龙峰曲曲抱江城，万里云霄一带横。江面鸢鱼随幻浪，天边星斗拂禅楹。丹衷耿耿怀枫陛，赤子依依乐岁成。老衲敲钟能解语，白云红日甚关情。
龙腾寺赋别熊南沙
作者：杨名
朝代：明
体裁：古风

忆昔与君少壮时，洋洋骑马趋京师。焉知同榜结兄弟，心期宁若游侠儿。后来踪迹多阻绝，只今已是十年别。云汉涂泥音信疏，病躯幸免膏鱼鳖。放归谢客栖林丘，闻君才调卑前修。隐有经纶成国是，终看黼黻资皇猷。往年使者经乡县，传云不幸遭家变。小舟未向山阴乘，生刍尚缺封丘奠。灵山西望时增吁，偶烦尺素远招呼。旧情高兴多奇绝，交道今人岂即无。萧条十日临宅里，一见风流非昔比。把臂慰劳泪落泉，望中秉烛勤相视。飘飘书剑同出门，殊方骨肉多厚温。夜床风雨话心曲，远山车马闻元论。野人政自苦离索，遨游更幸随鹏翮。杯酒龙腾月下斟，可怜又作孤征客。孤征客，将谁依，江干回首魂飞飞。人生万事如流水，鬨时会聚那可祈。君心念我厚，赠我以琼玖。相看不忍言，欲去重携手。携手叮咛道，年华易衰老。此身譬宝鼎，安置勿草草。打鼓开头歌一声，孤舟渺渺大江横。与君眼底几万里，记取夜来坐上盟，莫愧龙腾忘此生。
卢龙曲·其一
作者：杨嗣昌
朝代：明
体裁：乐府曲辞

卢龙城下滦水碧，水中鲫鱼长一尺。蓟州名酒日夜来，寒宵倚歌曙烟白。
卢龙曲·其二
作者：杨嗣昌
朝代：明
体裁：乐府曲辞

卢龙东望接榆关，恰有寒风吹客颜。一片芙蓉青不落，路傍愁绝兔儿山。
江陵晓渡
作者：杨嗣昌
朝代：明
体裁：七言绝句

寒日汀洲烟雾轻，古堤疏柳隔江明。渔歌唱到无人处，远雁微波相映声。
登彭城·其一
作者：杨嗣昌
朝代：明
体裁：五言绝句

坎坎复简简，挝鼓船楼头。凭楼一长啸，气入洪河流。
登彭城·其二
作者：杨嗣昌
朝代：明
体裁：五言绝句

旭日明春涛，晨风发清扇。瞥尔吕梁洪，飞湍去如箭。
督师西陵登东山寺
作者：杨嗣昌
朝代：明
体裁：七言律诗

西陵十日雨初旸，岸帻登临又一方。江上数峰尖似蜀，墙头丛竹美于湘。频资警策飞戎幕，颇获佳音送帝乡。不似庐陵迁客意，故楼虽远亦何伤。
饮龙君御先生㶏园赋谢短章兼致莼菜
作者：杨嗣昌
朝代：明
体裁：五言排律

白业开摩诘，黄冠访季真。路寻三径远，情共一丘亲。翳水摇轻楫，临风整角巾。人从今御李，家是旧逃秦。发口言无杂，掀髯笑欲频。入山鱼得水，狎渚鸟依人。坐即扪经笥，行如遇石囷。自尝题偃骨，谁拟戏修唇。著史閒追陆，填词偶效辛。喉随车子啭，听与雪儿新。忽漫来飞雨，因之浣素尘。一声喧小海，两桨蓦长津。绕阁风无定，窥檐气欲匀。举杯当石面，开扇拂云鳞。醴酒荆王设，葡萄魏帝珍。倾筐宁款谢，投辖似过陈。谑异鄱阳暴，歌同郢里春。门生行适越，太史故居鄞。贱子怀铅裔，功曹入幕宾。已都无白眼，何必有青筠。客次眠元亮，神前醉伯伦。一龙真矫矫，三狗漫狺狺。七里行边濑，千岩画里身。云烟挥在手，钟鼓听非邻。洗钵如容我，书裙会有因。勉羞禅悦味，兰泽采芳莼。
来熏亭
作者：杨嘉谟
朝代：明
体裁：五言律诗

亭枕古城隈，轩窗四面开。颁条宣帝化，兴利阜民财。吹见棘心盛，生从蘋末来。熙熙目前景，止此是春台。
高元殿
作者：杨四知
朝代：明
体裁：七言绝句

高元宫殿五云横，先帝祈灵礼太清。凤辇不来钟鼓静，月明童子自吹笙。
七月三十日祖母初度时年八十九
作者：杨基
朝代：明
体裁：七言律诗

白发青瞳寿者身，每逢佳节话咸淳。百年未尽四千日，来岁还周九十春。迁客无家空望拜，孤臣有表竟谁陈。今朝风雨茅茨底，应对儿孙说远人。
上巳
作者：杨基
朝代：明
体裁：五言排律

暖日风雩好，晴江祓禊过。径穿花底窄，春向水边多。秾艳羞桃李，轻躯称绮罗。髻摇金婀娜，鞍覆锦盘陀。曲浪留纹羽，峨峰进紫驼。游人倾巷陌，啼鸟避笙歌。坐障阴围柳，行茵软藉莎。漱酣香泛渚，涤器腻浮波。富贵唐天宝，风流晋永和。暮归车马闹，珠翠落平坡。
上马
作者：杨基
朝代：明
体裁：七言律诗

晴来未觉是春朝，已有东风着柳条。雪自坚牢盈尺在，冰才轻薄一边消。不愁雾暗看花眼，且倩人扶上马腰。却忆探春湖上路，小红船子木兰桡。
与陈时敏别
作者：杨基
朝代：明
体裁：古风

近别会有期，远别易惨凄。一人失意行，众宾颜色低。相顾各无语，握手立大堤。白沙飞轻烟，赤草漫路蹊。灶户八九家，皮肉瘦且黧。再拜谒官长，鹄立无所赍。孤厅如荒邮，壁落新补泥。日没官吏散，角角野雉啼。归来对寒灯，儿女相孩提。虽云去乡国，喜不闻鼓鼙。官卑职易称，牛刀用割鸡。回首华亭鹤，月白露凄凄。
东湖晚眺
作者：杨基
朝代：明
体裁：五言律诗

沤没岸如无，凉多柳易枯。巫归神庙静，兵语驿亭孤。日落霞明渚，虹收雨暗湖。此时篷底坐，天尽是东吴。
东皋为马仲蔚赋
作者：杨基
朝代：明
体裁：古风

初夏蔼众绿，霏霏绕园雾。横书散轻策，惬我林皋趣。衣凉水气袭，屐润苔痕污。雨菌结芝肪，烟莎缘鹤步。意销念虑宁，景适真乐遇。众妙入静观，前非觉神悟。江花自孤婉，芳草忽已暮。为鼓朱弦琴，南风在庭树。
乘槎为日者张德元赋
作者：杨基
朝代：明
体裁：七言律诗

百尺枯槎孕气灵，涛花空影入沧溟。星河弄月珠胎白，银汉流云鹊羽青。坐拂珊瑚龙婉婉，卧看蓬岛翠冥冥。不须更问君平卜，认得黄姑驾彩軿。
九月八日对菊
作者：杨基
朝代：明
体裁：七言绝句

去年风雨罢登高，今日黄花预见招。莫怪篱边开未满，正含秋色待明朝。
二月晦日耒阳江口寄书
作者：杨基
朝代：明
体裁：七言律诗

自笑无家类转蓬，年光何事更匆匆。数声莺啭千岩里，一树花开万竹中。夜入潇湘偏恨雨，春来杜若自宜风。儿童别久应惊问，华发飘萧似老翁。
二美人图
作者：杨基
朝代：明
体裁：七言绝句

半晌无言却敛眉，玉簪斜堕翠鬟欹。相逢莫说伤心事，才入深宫自得知。
五色
作者：杨基
朝代：明
体裁：五言绝句

五色绣罗衣，花多枝叶稀。春来不敢著，怕引蝶双飞。
偶题
作者：杨基
朝代：明
体裁：五言律诗

身懒交游绝，时危感慨新。清江催短鬓，芳草怨归人。花落纵横雨，莺啼淡荡春。欲摇舟楫去，波浪没平津。
僧寺感秋
作者：杨基
朝代：明
体裁：古风

一榻卧僧室，归梦夕九至。灯昏烬垂华，香断灰成字。斜光破窗月，急响虚檐吹。遥想宦游人，应怜此中意。
元夕京城观灯与杨廉夫先生同赋
作者：杨基
朝代：明
体裁：五言排律

琪树绕春蛾，银灯烂绛罗。风柔宵漏永，天近月明多。瑞霭浮双阙，繁星动两河。仗迎仙佩去，香拂辇尘过。菡萏层层雪，鱼龙滟滟波。清时更良夜，游宴莫蹉跎。
元夕次韵铁崖先生
作者：杨基
朝代：明
体裁：七言律诗

千轮万骑影参差，尽道风光胜旧时。珠果乱抛金并蒂，银花交射玉连枝。星缘灯映看偏密，月为人留下转迟。白发老仙逢盛事，綵毫先咏太平诗。
入永州
作者：杨基
朝代：明
体裁：五言律诗

石气阴才雾，岚霏暖欲霞。憩床腥畏虎，饮涧毒防蛇。红叶秋崖树，青萝晚洞花。江山盘屈外，遥认两三家。
八月九日祀社稷述事
作者：杨基
朝代：明
体裁：五言排律

祝史祝王册，儒臣奉誓词。衣冠陈盛典，秬鬯降洪釐。用报金穰瑞，仍祈雨露私。勾龙严配位，神弃肃明祠。币玉趋宗伯，笙镛奏瞽师。精灵潜格尔，盻蚃俨来思。赤壤新封国，玄牲旧制仪。岂惟宜土谷，还得奠邦畿。师出常依主，君行每告期。礼终受多祜，民物正熙熙。
兴安道中
作者：杨基
朝代：明
体裁：七言律诗

青山一半入层云，碧涧千林转夕曛。松碣看来多汉刻，竹祠随处是湘君。路经猺洞诸峰直，泉入漓江两派分。莫据孤鞍听蜀魄，野棠疏雨又纷纷。
出台复还洪都
作者：杨基
朝代：明
体裁：古风

福至本无象，祸来非有因。方忧触罗网，遽喜辞妖尘。念此蓬藋姿，忽遘蹇与屯。仓黄圜扉中，日夕与死邻。皇明眷私照，寒谷回阳春。既免在涤牲，复纵充庖鳞。重沐饬冠裳，济溺立要津。道路与我庆，况我骨肉亲。归来向妻孥，秉烛语及晨。犹疑是梦寐，欢乐恐未真。嗟余抑何艰，坎惣多苦辛。弱无胜力锥，而欲举万钧。羸牛服盐车，遥遥西入秦。进逢九阪危，退迫尺棰嗔。敢惜筋力疲，所虑车摧轮。哀鸣徒嗷嗷，仰诉空谆谆。听者无不怜，谁复为解颦。终当脱羁鞅，沧波浩难驯。
初夏试笔·其一
作者：杨基
朝代：明
体裁：五言律诗

池馆已南风，莺残药自红。坐怜修竹里，行爱绿阴中。衣湿蕉无力，罗轻扇有功。欲摇孤楫去，江阔雨濛濛。
初夏试笔·其二
作者：杨基
朝代：明
体裁：五言律诗

园庐依绿水，无吏索祖钱。岁计千株橘，秋衣半亩莲。饮先诸客醉，诗许众人传。为爱溪光好，经旬独棹船。
初夏过宁真道院
作者：杨基
朝代：明
体裁：古风

偶来高树下，独坐青苔石。涧雨落余霏，衣裳淡生碧。道因微物悟，理向玄言析。习静自无营，何妨处嚣寂。
到江西省看花次韵四首
作者：杨基
朝代：明

青丝茵褥是柔莎，白苎衣裳胜绮罗。千树桃花红一色，春光谁道不须多。小小旗亭曲曲阑，禁烟时节未莺残。便须连夜烧银烛，莫待他年雾里看。东湖东畔柳枝长，满苑飞花乱夕阳。何处祓除儿女散，过来流水郁金香。生色屏风一面开，轻罗团扇合欢裁。深深院落青青柳，纵是无花也看来。
到江西省看花次韵（四首）
作者：杨基
朝代：明
体裁：七言绝句

东湖东畔柳枝长，满苑飞花乱夕阳。何处祓除儿女散，过来流水郁金香。
到江西省看花次韵（四首）
作者：杨基
朝代：明
体裁：七言绝句

小小旗亭曲曲阑，禁烟时节未莺残。便须连夜烧银烛，莫待他年雾里看。
到江西省看花次韵（四首）
作者：杨基
朝代：明
体裁：七言绝句

生色屏风一面开，轻罗团扇合欢裁。深深院落青青柳，纵是无花也看来。
到江西省看花次韵（四首）
作者：杨基
朝代：明
体裁：七言绝句

青丝茵褥是柔莎，白苎衣裳胜绮罗。千树桃花红一色，春光谁道不须多。
北寺竹林
作者：杨基
朝代：明
体裁：古风

僧居古城阴，迢递通万竹。林光落虚牖，坐爱衣裳绿。斋馀孤远磬，茶罢微烟续。道人悟重玄，淡然无众欲。譬彼石根泉，亭亭甚寒渌。
北山梨花（有序）
作者：杨基
朝代：明
体裁：古风

北山梨花千树栽，年年清明花正开。薛君好事两邀我，骑马看花携酒来。看花出郭我所爱，况是梨花最多态。我牵尘俗不得赴，花本无情花亦怪。君今折花马上归，索我细咏梨花诗。冰肌玉骨未受饰，敢以粉墨图西施。东坡先生心似铁，惆怅东阑一枝雪。重门晚掩沉沉雨，疏帘夜卷溶溶月。月宜浅淡雨宜浓，淡非浪白浓非红。闺房秀丽林下趣，富贵标格神仙风。一枝寂寞开逾遍，朵朵玲珑看应眩。皓腕轻笼素练衣，娥眉淡扫春风面。自须玉堂承露华，何事种向山人家。不愁占断天下白，正恐压尽人间花。江梅正好怜清楚，桃杏纷纷何足数。只有银灯照海棠，海棠亦是娇儿女。
十二红图
作者：杨基
朝代：明
体裁：七言绝句

何处飞来十二红，万年枝上立东风。楚王宫殿皆零落，说尽春愁暮雨中。
千叶桃花（并序）
作者：杨基
朝代：明
体裁：古风

江花先好还先落，二月芳菲已萧索。掖垣一树独开迟，嫩叶茏苁抱香萼。朝来小雨浥轻红，春色千重与万重。点注定知烦晓露，剪裁宁不费春工。春来到处寻桃李，不道东阑花自美。伤心世事总如花，何用劳劳行万里。
即景四首
作者：杨基
朝代：明

长眉短眉柳叶，深色浅色桃花。小桥小店沽酒，新火新烟煮茶。今年去年酒债，三月两月春愁。看山看水出郭，听雨听风倚楼。东家西家燕飞，明日后日春归。多愁多病送客，无酒无钱典衣。桃花杏花红白，蒲叶芷叶参差。飞高飞下蝴蝶，行去行来鹭鸶。
即景（四首）
作者：杨基
朝代：明
体裁：六言诗

东家西家燕飞，明日后日春归。多愁多病送客，无酒无钱典衣。
即景（四首）
作者：杨基
朝代：明
体裁：六言诗

今年去年酒债，三月两月春愁。看山看水出郭，听雨听风倚楼。
即景（四首）
作者：杨基
朝代：明
体裁：六言诗

桃花杏花红白，蒲叶芷叶参差。飞高飞下蝴蝶，行去行来鹭鸶。
即景（四首）
作者：杨基
朝代：明
体裁：六言诗

长眉短眉柳叶，深色浅色桃花。小桥小店沽酒，新火新烟煮茶。
又
作者：杨基
朝代：明
体裁：七言绝句

疏疏帘影漾微波，庭户无人鸟自过。一树杨花三日雨，池塘春水绿萍多。
发南浦
作者：杨基
朝代：明

开船别西山，迤向南浦。帆轻去自速，初不用篙橹。苍苍烟中树，橐橐响斤斧。一女沙上汲，众渔洲畔语。我行岁云晏，况复远俦侣。回首北归鸿，翩翩下寒渚。
发南浦
作者：杨基
朝代：明
体裁：古风

开船别西山，逶迤向南浦。帆轻去自速，初不用篙橹。苍苍烟中树，橐橐响斤斧。一女沙上汲，众渔洲畔语。我行岁云晏，况复远俦侣。回首北归鸿，翩翩下寒渚。
发衡州（一本题作《白发》）
作者：杨基
朝代：明
体裁：古风

五日白一发，十日皱一肤。人生冰雪容，终作靴纹粗。今朝清镜中，已与昨日殊。不忧须眉苍，但恐皮肉枯。肉枯亦常理，所念非壮图。有亲恩最深，抚养劳勤劬。怜我幼失怙，爱我如掌珠。斯恩未及报，不敢忘须臾。书来得凶问，哀顿空号呼。衣衾与棺敛，弗得亲走趋。家山在万里，那能返故都。树头哑哑啼，愧杀返哺乌。有子初学言，行步要母扶。已解索梨栗，未知识之无。重在托宗祀，岂暇问贤愚。弟妹皆漂零，远在天一隅。仲氏久无信，梦中时友于。艰难斥卤滨，何以保微躯。计工当已还，母乃东归吴。童仆各分飞，仅有赤脚奴。竛竮苦肺疾，终夜声呜呜。怜渠亦解事，剪伐供樵苏。异乡骨肉远，赖此相支吾。嗟我客梁楚，只身亦崎岖。白昼畏豺虎，夜防狸与狐。所赖筋力强，窜伏幸无虞。今年觉衰倦，自怯行远途。东风洞庭波，落日青草湖。鱼龙来欺人，烟涛惨模糊。兹晨过衡阳，霁景差可娱。桃花白练带，春水绿菰蒲。感此颜色妍，暂使忧心苏。万事信有命，抚膺长叹吁。
句容送蔡惟中
作者：杨基
朝代：明
体裁：古风

昨日立秋今日凉，蔡子束书归故乡。我来未久子遽别，子岂与我如参商。自惭贫无橐金赠，解剑换酒浇愁肠。醉酣月出重露滴，梧飘金井芙蕖香。众宾喧哗噱笑口，我独不语情徬徨。岂徒戚戚儿女态，感旧怀古增悲伤。忆昔追游茂苑上，白马紫辔青丝缰。子方年少富文学，面如红玉肥有光。黄金晓酬西馆客，绿锦夜赠东楼娼。三公走檄辟作掾，两府交荐除为郎。风尘一别未十载，短鬓萧飒俱老苍。黑巾笼头着野服，微雨鹄立官道傍。自云匍匐事贩鬻，盖屐巾箑纸笔将。匪争刀锥竞微利，聊复糊口走四方。我闻此语重叹息，助以唧唧鸣寒膋。丈夫失意固如此，屠狗买畚庸何妨。曲江之西沙柳黄，夜逐落潮登野航。相逢故友或相问，勾曲冈头一草堂。
句曲秋日郊居杂兴十首
作者：杨基
朝代：明

茅屋人归后，荒村更异乡。树寒乌绕月，江冷雁啼霜。影赖灯相续，愁缘酒在忘。明朝览青镜，白发几多长。出门山气夕，循径入溪阴。野水经寒浅，秋风到晚深。草潜惊鹘兔，莎露啄鱼禽。自采黄花嗅，谁知独步心。渐老爱秋光，升沉意两忘。雁声偏到枕，虫响故依床。薜荔千林雨，芙蓉一树霜。故园丛菊在，衰飒为谁香。庭树聚栖鸦，溪流没浅沙。瘦怜人似菊，浓爱叶如花。秋色都连水，寒云忽变霞。自惭长在客，无地不思家。窗掩辉辉竹，炉消细细香。无风寒尚浅，有雨夜偏长。饥鼠摇空橐，枯萤委破囊。十年江海梦，此夕讵能忘。地与华阳近，三峰独往来。草香千品药，松老一身苔。书怪猿偷读，门经鹿撞开。墙东有修竹，移向北庭栽。编竹补疏篱，生刍束酒旗。鸡豚田祖庙，鹰犬猎神祠。玉糁菰为粉，琼酥豆作糜。儿童采芦叶，争学短箫吹。欲往竟无适，意行仍独还。猿声黄叶寺，牛背夕阳山。书弃将成业，身投未老闲。相逢莫嘲诮，才与不才间。偶随黄蝶去，岸帻树边桥。卯酒红初散，朝霞白渐消。沙平留雁迹，水落见鱼苗。却爱箕山老，从容弃一瓢。落叶拥柴扉，村深客过稀。晓车分谷去，晚笛饭牛归。渔负雨蓑立，鸟衔霜果飞。此中真小隐，予亦久忘机。
句曲秋日郊居杂兴十首·其一
作者：杨基
朝代：明
体裁：五言律诗

茅屋人归后，荒村更异乡。树寒乌绕月，江冷雁啼霜。影赖灯相续，愁缘酒在忘。明朝览青镜，白发几多长。
句曲秋日郊居杂兴十首·其七
作者：杨基
朝代：明
体裁：五言律诗

编竹补疏篱，生刍束酒旗。鸡豚田祖庙，鹰犬猎神祠。玉糁菰为粉，琼酥豆作糜。儿童采芦叶，争学短箫吹。
句曲秋日郊居杂兴十首·其三
作者：杨基
朝代：明
体裁：五言律诗

渐老爱秋光，升沉意两忘。雁声偏到枕，虫响故依床。薜荔千林雨，芙蓉一树霜。故园丛菊在，衰飒为谁香。
句曲秋日郊居杂兴十首·其九
作者：杨基
朝代：明
体裁：五言律诗

偶随黄蝶去，岸帻树边桥。卯酒红初散，朝霞白渐消。沙平留雁迹，水落见鱼苗。却爱箕山老，从容弃一瓢。
句曲秋日郊居杂兴十首·其二
作者：杨基
朝代：明
体裁：五言律诗

出门山气夕，循径入溪阴。野水经寒浅，秋风到晚深。草潜惊鹘兔，莎露啄鱼禽。自采黄花嗅，谁知独步心。
句曲秋日郊居杂兴十首·其五
作者：杨基
朝代：明
体裁：五言律诗

窗掩辉辉竹，炉消细细香。无风寒尚浅，有雨夜偏长。饥鼠摇空橐，枯萤委破囊。十年江海梦，此夕讵能忘。
句曲秋日郊居杂兴十首·其八
作者：杨基
朝代：明
体裁：五言律诗

欲往竟无适，意行仍独还。猿声黄叶寺，牛背夕阳山。书弃将成业，身投未老闲。相逢莫嘲诮，才与不才间。
句曲秋日郊居杂兴十首·其六
作者：杨基
朝代：明
体裁：五言律诗

地与华阳近，三峰独往来。草香千品药，松老一身苔。书怪猿偷读，门经鹿撞开。墙东有修竹，移向北庭栽。
句曲秋日郊居杂兴十首·其四
作者：杨基
朝代：明
体裁：五言律诗

庭树聚栖鸦，溪流没浅沙。瘦怜人似菊，浓爱叶如花。秋色都连水，寒云忽变霞。自惭长在客，无地不思家。
句曲秋日郊居杂兴（十首）
作者：杨基
朝代：明

出门山气夕，循径入谿阴。
野水经寒浅，秋风到晚深。
草潜惊鹘兔，莎露啄鱼禽。
自采黄花嗅，谁知独步心。¤
句曲秋日郊居杂兴（十首）
作者：杨基
朝代：明

地与华阳近，三峰独往来。
草香千品药，松老一身苔。
书怪猿偷读，门经鹿撞开。
墙东有修竹，移向北庭栽。¤
句曲秋日郊居杂兴（十首）
作者：杨基
朝代：明

渐老爱秋光，升沉意两忘。雁声偏到枕，虫响故依床。薜荔千林雨，芙蓉一树霜。故园丛菊在，衰飒为谁香。¤
句曲秋日郊居杂兴（十首）
作者：杨基
朝代：明

编竹补疏篱，生刍束酒旗。
鸡豚田祖庙，鹰犬猎神祠。
玉糁菰为粉，琼酥豆作糜。
儿童采芦叶，争学短箫吹。¤
句曲秋日郊居杂兴（十首）
作者：杨基
朝代：明

茅屋人归后，荒村更异乡。
树寒乌绕月，江冷雁啼霜。
影赖灯相续，愁缘酒在忘。
明朝览青镜，白发几多长。¤
句曲秋日郊居杂兴（十首）
作者：杨基
朝代：明
体裁：五言律诗

落叶拥柴扉，村深客过稀。晓车分谷去，晚笛饭牛归。渔负雨蓑立，鸟衔霜果飞。此中真小隐，予亦久忘机。
吕仙祠
作者：杨基
朝代：明
体裁：七言律诗

两点方瞳漆有光，紫髯眉绿面如霜。千年一笑来黄鹤，三度长吟到岳阳。日月自随天地老，江山不为古今忙。又携铁笛瑶池去，乱插桃花笑一场。
君莫疑赠薛起宗
作者：杨基
朝代：明
体裁：古风

有弓莫朝射，有剑莫夜舞。舞剑空惊半夜鸡，射弓须射南山虎。当年意气双白虹，三尺宝剑两石弓。平沙软草马蹄疾，仰面射落南飞鸿。归来面皱头雪白，鱼皮包剑弓挂壁。逢君一笑杯酒空，怜我衰颜手无力。手无力，眼有眵，作歌赠君君莫疑。英雄老去众所薄，何独区区杨去非。先生年五十，更名曰去非。
听松轩
作者：杨基
朝代：明
体裁：古风

鸟栖众喧寂，月出万壑静。秋声松外来，历历生我听。繁音杂宫徵，空响调竽磬。风细觉潜消，山虚故相应。幽人掩书坐，瞑目两耳定。声听忽两忘，遒然发孤咏。
听老京妓宜时秀歌慢曲
作者：杨基
朝代：明
体裁：古风

春云阴阴围绣幄，梨花风紧罗衣薄。白头官妓近前歌，一曲才终泪先落。收泪从容说姓名，十三歌学郭芳卿。先皇最爱芳卿唱，五凤楼前乐太平。鼎湖龙去红妆委，此曲宜歌到人耳。潜向东风作慢腔，梨园不信芳卿死。从此京华独擅场，时人争识杜韦娘。芙蓉秋水黄金殿，芍药春屏白玉堂。风尘回首江南老，衰鬓如丝颜色槁。深叹无人听此词，纵能来听知音少。说罢重歌尔莫辞，我非徒听更能知。樽前多少新翻调，一度相思一皱眉。
和牛侍御怀弟之作
作者：杨基
朝代：明
体裁：五言律诗

春草绿芊芊，看云忆惠连。午阴花萼上，秋色雁行边。此日临池坐，当时听雨眠。应将舒卷意，戏彩北堂前。
和谢雪坡钱塘见寄
作者：杨基
朝代：明
体裁：七言律诗

经旬不见谢宣城，小楷乌丝寄远情。黄篾楼高春梦破，绿罗衣薄暮寒生。鹤临沙渚鸥俱浴，花落江泥燕与争。亦欲雨蓑摇短楫，西湖新水荡空明。
咏七姊妹花
作者：杨基
朝代：明
体裁：古风

红罗斗结同心小，七蕊参差弄春晓。尽是东风儿女魂，蛾眉一样青螺扫。三姊娉婷四妹娇，绿窗虚度可怜宵。八姨秦国休相妒，肠断江东大小乔。
咏冰
作者：杨基
朝代：明
体裁：五言排律

凌室启深藏，殊恩赐上方。壶清迷练色，瓯薄耀寒光。当座人俱素，登筵体共凉。莹含银□洁，甘荐蜜脾香。浅碧迎歌扇，微红映舞裳。明愁难作鉴，坚恐易成浆。瑞拟金窗雪，勋高玉井霜。屏惭云母热，帘咤水晶长。醉客狂思踏，词臣渴愿尝。陈王方避暑，突兀殿中央。
哭陈仲野都事没任所
作者：杨基
朝代：明
体裁：五言律诗

舆绋暗风沙，丹旌映晚霞。吏人营殡殓，童仆着衰麻。袭荫无遗嗣，招魂有外家。重来恐迷处，记取路三叉。
哭高季迪旧知
作者：杨基
朝代：明
体裁：七言律诗

鹦鹉才高竟殒身，思君别我愈伤神。每怜四海无知己，顿觉中年少故人。祀托友生香稻糈，魂归丘陇杜鹃春。文章穹壤成何用，哽咽东风泪满巾。
喜客来
作者：杨基
朝代：明
体裁：古风

壮年不愁长作客，亦不暇愁须雪白。但愁金尽酒樽空，辜负长安好春色。闭门三日生绿苔，失喜忽闻佳客来。急拈春衣典春酒，正值满树梨花开。花如冰雪人如玉，妙舞清歌欢不足。黄昏客醉酒未醒，细雨莺啼梅子绿。
墨竹
作者：杨基
朝代：明
体裁：五言绝句

烟树忽纵横，风叶屡偃仰。一榻卧山中，静听秋雨响。
壬子清明看花有感（有序）
作者：杨基
朝代：明
体裁：古风

吉祥寺里千堆锦，绿发仙人对花饮。腰鼓金盘五色蓝，醉归犹带花枝寝。东风壬子几清明，三百年来寺已倾。沙河塘上痴儿女，犹诵钱塘太守名。看花我亦逢壬子，况是清明非偶耳。莫论南浦与西湖，楚水吴山正相似。青莲居士识前因，金粟如来见后身。总不能知尘外劫，也须曾是会中人。
壶中二色桃花
作者：杨基
朝代：明
体裁：五言绝句

素颊映红腮，西园共折来。怜渠竟先落，知是最先开。
壶中插绯碧花索高二校书同咏
作者：杨基
朝代：明
体裁：五言律诗

丽质斗春华，纤秾间亦嘉。绿烟萦绮雪，红雨乱青霞。醒醉休相妒，仙凡自一家。春风忽披拂，点缀舞裀斜。
夏初临
作者：杨基
朝代：明
体裁：词

瘦绿添肥，病红催老，园林昨夜春归。深院东风，轻罗试著单衣。雨余门掩斜晖。看梅梁、乳燕初飞。荷钱犹小，芭蕉渐长，新竹成围。何郎粉淡，荀令香销，紫鸾梦远，青鸟书稀。新愁旧恨，在他红药栏西。记得当时。水晶帘、一架蔷薇。有谁知。千山杜鹃、无数莺啼。
多丽
作者：杨基
朝代：明
体裁：词

问莺花，晚来何事萧索。是东风、酿成新雨，参差吹满楼阁。辟寒金、再簪宝髻，灵犀镇、重护香幄。杏惜生红，桃缄浅碧，向人憔悴未舒萼。念惟有、淡黄杨柳，摇曳映珠箔。凭阑久，春鸿去尽，锦字谁托。奈梦里、清歌妙舞，觉来偏更情恶。听高楼、数声羌笛，管多少、梅花惊落。鸳带慵宽，凤鞋懒绣，新晴谁与共行乐。料应在、楚云湘水，深处望黄鹤。天涯路，计程难定，长恁飘泊。
夜坐
作者：杨基
朝代：明
体裁：五言绝句

窗寒雪乱飞，雁带边声过。对影却增愁，吹灯暗中坐。
夜泊琵琶亭闻笛
作者：杨基
朝代：明
体裁：五言律诗

夜泊古亭边，春愁满画船。青衫司马泪，红袖琵琶弦。故国人何在，澄江月又圆。谁将折杨柳，三弄落花前。
夜过市汊驿时酒醒月出有怀幕中诸友（驿在丰城北）
作者：杨基
朝代：明
体裁：古风

驿楼枕回洲，湍汊声活活。霜芦花犹泛，烟柳叶渐脱。月出凫雁鸣，孤艕寒江阔。酒缘风力退，诗苦真景夺。何处寄相思，浮云楚天末。
大姑山下梅花
作者：杨基
朝代：明
体裁：七言绝句

紫萼黄须抱玉肤，也应人惜半枝枯。雪中惟有山僧折，瓦缶寒泉荐大姑。
天平山中
作者：杨基
朝代：明
体裁：七言绝句

细雨茸茸湿楝花，南风树树熟枇杷。徐行不计山深浅，一路莺啼送到家。
天平山中
作者：杨基
朝代：明

细雨茸茸湿楝花，南风树树熟枇杷；徐行不记山深浅，一路莺啼送到家。
天平山中（予家赤山，相去不五里许）
作者：杨基
朝代：明

细雨茸茸湿楝花，南风树树熟枇杷。徐行不记山深浅，一路莺啼送到家。
太湖
作者：杨基
朝代：明
体裁：七言律诗

天帝何年遣六丁，凿开混沌见双青。湖通南北澄冰鉴，山断东西列画屏。掩雨龙归霄汉暝，网鱼船过水云腥。乘风欲往终吾老，甪里先生在洞庭。
奉天殿早朝二首
作者：杨基
朝代：明

双阙翚飞紫盖高，日华云影映松涛。万年青拥连枝橘，千叶红开并蒂桃。仗以玉龙衔宝玦，佩将金兕错银刀。乍晴风日欣妍美，阖殿齐穿御赐袍。锦裆绣帽列金挝，玉节龙旂拱翠华。甘露欺霜凝紫液，卿云如盖结丹霞。莺声近隔宫中柳，骏骑遥穿仗外花。圣主直教恩泽遍，香罗先到小臣家。
奉天殿早朝二首·其一
作者：杨基
朝代：明
体裁：七言律诗

双阙翚飞紫盖高，日华云影映松涛。万年青拥连枝橘，千叶红开并蒂桃。仗以玉龙衔宝玦，佩将金兕错银刀。乍晴风日欣妍美，阖殿齐穿御赐袍。
奉天殿早朝（二首）
作者：杨基
朝代：明
体裁：七言律诗

锦裆绣帽列金挝，玉节龙旂拱翠华。甘露欺霜凝紫液，卿云如盖结丹霞。莺声近隔宫中柳，骏骑遥穿仗外花。圣主直教恩泽遍，香罗先到小臣家。
如梦令·春雪
作者：杨基
朝代：明
体裁：词

点缀落梅秾李。埋没苍苔芳芷。楼上倚阑人，立在玉屏风里。风起。风起。都做一江春水。
如梦令·春风
作者：杨基
朝代：明
体裁：词

银渚拂波轻度。罗幄送寒低护。催得百花开，又与百花相妒。无数。无数。吹过画阑西去。
季迪病目医令止酒因作此劝之
作者：杨基
朝代：明
体裁：古风

病目须饮酒，饮酒调微疴。气血郁不舒，赖此酒力和。所以雷公方，制药用酒多。活血必酒洗，散郁须酒磨。制药既用酒，饮酒良匪他。酒可引经络，酒能驱病魔。病目不饮酒，此盖医者讹。李白好痛饮，不闻目有痤。子夏与丘明，不为饮酒过。饮酒既无害，不饮如俗何。清晨呼东家，买置数斗醝。烂醉瞑目坐，满目春风酡。陶然物我忘，梦见孔与轲。此药岂不佳，而乃止酒那。我今劝君饮，君意无媕婀。庸医或见责，请示眉庵歌。
宜秋轩桂
作者：杨基
朝代：明
体裁：古风

宜秋轩东一株桂，香叶婆娑拥寒翠。秋堂夜静风满帘，时觉幽芳来拂鼻。清晨曳履访幽独，一径青苔双户闭。离离嫩蕊罥虫丝，蔌蔌轻花落深砌。麸金泫露浓更密，苞粟凝珠疏复细。半粒能含万斛香，一枝解夺千姝丽。当年此地竞攀折，月户云窗敞秋霁。金樽滟泛绿色酒，翠袖凉簪宝妆髻。西风几度人迹绝，独有幽花能点缀。村荒地僻霜露繁，摧折红兰凋紫蕙。瞥然一见众忧失，不意孤怀得佳丽。更深月出拟再来，明日纷纷嗟满彗。
宜秋轩桂
作者：杨基
朝代：明

宜秋轩东一株桂，香叶婆娑拥寒翠。秋堂夜静风满帘，时觉幽芳来拂鼻。清晨曳履访幽独，一径青苔双户闭。离离嫩蕊罥虫丝，蔌蔌轻花落深砌。麸金泫露浓更密，苞粟凝珠疏复细。半粒能含万斛香，一枝解夺千姝丽。当年此地竞攀折，月户云窗敞秋霁。金樽滟泛绿色酒，翠袖凉簪宝妆髻。西风几度人迹绝，独有幽花能点缀。村荒地僻霜露繁，摧折红兰凋紫蕙。瞥然一见众忧失，不意孤怀得佳丽。更深月出拟再来，明日纷纷嗟满篲。
宜秋轩梅
作者：杨基
朝代：明
体裁：古风

万松岭上梅千树，踏雪年年看花去。湖边十里翠裙腰，尽是看花醉眠处。花今憔悴不如前，人亦飘零二十年。梦魂不到西湖上，春色自绕南枝边。今年看花来杜曲，一树寒香照茅屋。别是人间冰雪魂，肌肤绰约清如玉。雪更玲珑玉更温，春风入颊淡无痕。数声残角黄昏后，独自相看半掩门。
客中寒食有感
作者：杨基
朝代：明
体裁：七言律诗

减衣时节尚寒天，暂倚东风泊画船。十里楼台仍细雨，五侯池馆又新烟。且簪杨柳酬佳节，莫对桃花忆去年。总是无情也肠断，鹧鸪声里又啼鹃。
客中寒食有感
作者：杨基
朝代：明
体裁：七言律诗

客舍萧条百尺天，衡阳城下柳阴船。梨花湿处初晴雨，草色含来乍禁烟。马足踏青悲昔梦，罗衣传烛待明年。三吴八桂东西路，万里空山哭杜鹃。
客馆秋思
作者：杨基
朝代：明
体裁：古风

閒斋閟秋阴，弱蕙风屡偃。萧萧微凉至，坐怯疏帘捲。哀蝉听渐急，归燕嗟已晚。忽动故园思，山川匪遥远。
宿巴陵
作者：杨基
朝代：明
体裁：五言律诗

楚有巴陵好，君山对县门。暮烟湘树远，春雨蜀江浑。日落船依岸，人归犬吠村。凭虚望云梦，胸次讵能吞。
宿高季迪京馆
作者：杨基
朝代：明
体裁：五言律诗

岁晚此相逢，乡情似酒浓。语长销夜烛，梦短及晨钟。急雪风鸣苇，微云月照松。鸡前趋阙去，寒树晓茏葱。
寄内婉素
作者：杨基
朝代：明
体裁：古风

天寒思故衣，家贫思良妻。所以孟德耀，举案与眉齐。忆汝事我初，高楼映深闺。珠钿照罗绮，簪佩摇玉犀。梳掠不待晓，妆成听鸣鸡。中吴昔丧乱，廿口各东西。有母不得将，独汝与提携。我复窜远方，送我当路啼。纷纷道上人，无不为惨凄。今年我还家，赤手无所赍。汝亦遇多难，典卖罄珥笄。朝炊粥一盂，暮食盐与齑。堂有九十姑，时复羞豚蹄。膏沐弗暇泽，发落瘦且黧。别来复秋深，露下百草凄。破碎要补缀，甘旨需酱醯。安贫兼养老，此事汝素稽。作诗远相寄，新月当窗低。
寄叶德彰戴叔能
作者：杨基
朝代：明
体裁：五言律诗

江远树层层，蒲荷叶渐增。酒樽池阁雨，棋局夜船灯。竹净删逾瘦，花疏扫未能。亭亭川上鹄，风雨看飞腾。
寄张学录孟兼揭应奉孟同二文学
作者：杨基
朝代：明
体裁：七言律诗

何用聪明万卷书，自须卑陋一廛居。草于闲处生偏密，花到春深看渐疏。绿水满渠浇药后，青山无数卷帘初。相过莫道柴门窄，细柳高槐可荫车。
寄杨铁厓
作者：杨基
朝代：明
体裁：七言律诗

不见云间杨铁史，寮中七客近如何。老来诗句疏狂甚，乱后文章感慨多。长笛参差吹海凤，小琼杨柳舞天魔。春明且尽嬉游乐，莫解梁鸿《五噫歌》。
寄杨铁厓
作者：杨基
朝代：明

不见云间杨铁史，寮中七客近如何。老来诗句疏狂甚，乱后文章感慨多。长笛参差吹海凤，小琼杨柳舞天魔。春明且尽嬉游乐，莫解梁鸿《五噫歌》。先生所居名七者寮。
寄海盐杨寨官
作者：杨基
朝代：明

海屿通村险，边城出敌遥。旗灯秋雨塞，铃柝夜沟潮。士饱争投石，农闲数舞箾。毋令废收获，高陇有枯苗。
寄海盐杨砦官
作者：杨基
朝代：明
体裁：五言律诗

海屿通村险，边城出敌遥。旗灯秋塞雨，铃柝夜沟潮。士饱争投石，农閒数舞箾。母令废收穫，高陇有枯苗。
寄诸葛同知彦飞
作者：杨基
朝代：明
体裁：七言律诗

白发慵梳步屟迟，老于田野最相宜。每当酒熟花开日，正值身闲客到时。雪屋夜灯因妇织，月波秋舫为僧移。而今此乐同谁说，只有乡人马远知。
寄陈惟寅惟允
作者：杨基
朝代：明
体裁：七言绝句

坐有重毡食有鱼，眼能识字手能书。山于秋水船头看，家在春波门外居。
寄题水西草堂
作者：杨基
朝代：明
体裁：古风

鸳鸯湖东武塘西，桃花满川蒲叶齐。春风二月微雨霁，鹅鸭拍水黄莺啼。推窗只见参差柳，柳色波光淡于酒。乌纱官帽半笼头，紫竹渔竿长在手。平生爱读内景书，往往适意追禽鱼。开门懒迎俗士驾，拄杖每叩高僧庐。客来举酒邀明月，细瀹松涛煮春雪。但觉身无俯仰劳，安知世有东西别。今年扈从来大梁，锦袍白马青丝缰。信陵宅畔暮鸦集，朱亥门前秋草黄。轮番夜直中书省，霜华满巾须发冷。粉署香销紫绮袍，碧梧影落黄金井。魂梦时时到草堂，曲栏花药漫分行。他年得遂归田计，多种墙阴十亩桑。
寓江宁村居病起写怀十首
作者：杨基
朝代：明

落梅风急晚萧萧，病起愁惊雪尽消。卮酒不添前日量，带围初减旧时腰。高楼锦瑟花连屋，深巷珠帘柳映桥。准拟青鞋踏春草，看他翡翠戏兰苕。病体支离倦裹巾，偶因行乐见阳春。梅缘无恨寻常瘦，柳故多愁日夜颦。梦里笙歌随蒐袅，画中罗绮绣麒麟。相期欲就吴姬饮，却恐江花笑客贫。性懒逢春睡转昏，晓莺多在梦中闻。故人锦字凭谁寄，学士银鱼每自焚。布谷雨晴宜种药，葡蒲水暖欲生芹。相思未信蓬山远，只隔江东一片云。望尽吴山是楚峰，一缄芳信托归鸿。丁香暗结盈盈露，豆蔻微含细细风。春水染衣鹦鹉绿，江花落酒杜鹃红。此身曾是登瀛客，未信扶桑弱水东。不知残雪是春光，起见轻云覆野塘。春草春江相妒绿，新莺新柳斗争黄。囊无太史新颁历，衣有容台旧赐香。但使清尊花底醉，任教白发镜中长。东风拂柳软婆娑，野鸟啼春听未和。世事不随人意好，雨声偏为客愁多。回文篆小香如蚁，凹面杯深酒胜鹅。一带春江皆碧草，却愁无地着渔蓑。醉舞狂歌四十年，老来参得一乘禅。东风未湿墙腰雪，细雨微添石眼泉。无数白鸥闲似我，一江春水碧于天。莫言笠泽非彭泽，定拟金川是辋川。坐对青山觉眼明，山应怜我眼偏青。一官不博三竿日，万事无过两鬓星。花底蛛丝迷蛱蝶，草根虾族变蜻蜓。文章无预封侯相，莫向人夸识一丁。门外春泥一尺深，窗间云气十分阴。寒毡溜雨衾如铁，湿灶凝烟火似金。酒解驱愁时强饮，诗多感旧懒长吟。贫家不愿千金粟，但得阳乌照晚林。
寓江宁村居病起写怀十首·其一
作者：杨基
朝代：明
体裁：七言律诗

落梅风急晚萧萧，病起愁惊雪尽消。卮酒不添前日量，带围初减旧时腰。高楼锦瑟花连屋，深巷珠帘柳映桥。准拟青鞋踏春草，看他翡翠戏兰苕。
寓江宁村居病起写怀十首·其七
作者：杨基
朝代：明
体裁：七言律诗

醉舞狂歌四十年，老来参得一乘禅。东风未湿墙腰雪，细雨微添石眼泉。无数白鸥闲似我，一江春水碧于天。莫言笠泽非彭泽，定拟金川是辋川。
寓江宁村居病起写怀十首·其三
作者：杨基
朝代：明
体裁：七言律诗

性懒逢春睡转昏，晓莺多在梦中闻。故人锦字凭谁寄，学士银鱼每自焚。布谷雨晴宜种药，葡蒲水暖欲生芹。相思未信蓬山远，只隔江东一片云。
寓江宁村居病起写怀十首·其二
作者：杨基
朝代：明
体裁：七言律诗

病体支离倦裹巾，偶因行乐见阳春。梅缘无恨寻常瘦，柳故多愁日夜颦。梦里笙歌随蒐袅，画中罗绮绣麒麟。相期欲就吴姬饮，却恐江花笑客贫。
寓江宁村居病起写怀十首·其五
作者：杨基
朝代：明
体裁：七言律诗

不知残雪是春光，起见轻云覆野塘。春草春江相妒绿，新莺新柳斗争黄。囊无太史新颁历，衣有容台旧赐香。但使清尊花底醉，任教白发镜中长。
寓江宁村居病起写怀十首·其八
作者：杨基
朝代：明
体裁：七言律诗

坐对青山觉眼明，山应怜我眼偏青。一官不博三竿日，万事无过两鬓星。花底蛛丝迷蛱蝶，草根虾族变蜻蜓。文章无预封侯相，莫向人夸识一丁。
寓江宁村居病起写怀十首·其六
作者：杨基
朝代：明
体裁：七言律诗

东风拂柳软婆娑，野鸟啼春听未和。世事不随人意好，雨声偏为客愁多。回文篆小香如蚁，凹面杯深酒胜鹅。一带春江皆碧草，却愁无地着渔蓑。
寓江宁村居病起写怀十首·其四
作者：杨基
朝代：明
体裁：七言律诗

望尽吴山是楚峰，一缄芳信托归鸿。丁香暗结盈盈露，豆蔻微含细细风。春水染衣鹦鹉绿，江花落酒杜鹃红。此身曾是登瀛客，未信扶桑弱水东。
寓江宁村居病起写怀（十首）
作者：杨基
朝代：明

不知残雪是春光，起见轻云覆野塘。
春草春江相妒绿，新莺新柳斗争黄。
囊无太史新颁历，衣有容台旧赐香。
但使清尊花底醉，任教白发镜中长。¤
寓江宁村居病起写怀（十首）
作者：杨基
朝代：明

十里吴堤踏暖尘，老怀忽忆故乡春。
泥金孔雀裁歌扇，刻玉麒麟压舞茵。
翠袖锦筝邀上客，画船银烛照归人。
而今白发东风里，疑是前身与后身。¤
寓江宁村居病起写怀（十首）
作者：杨基
朝代：明

病体支离倦裹巾，偶因行乐见阳春。梅缘无恨寻常瘦，柳故多愁日夜颦。梦里笙歌随蒐褭，画中罗绮绣麒麟。相期欲就吴姬饮，却恐江花笑客贫。¤
寓江宁村居病起写怀（十首）
作者：杨基
朝代：明
体裁：七言律诗

门外春泥一尺深，窗间云气十分阴。寒毡溜雨衾如铁，湿灶凝烟火似金。酒解驱愁时强饮，诗多感旧懒长吟。贫家不愿千金粟，但得阳乌照晚林。
小孤山图（徐贲画，代莘野赋）
作者：杨基
朝代：明
体裁：古风

江流西来如箭急，小姑横截江心立。桃花水涨势相争，峡口瞿塘犹不及。山神堂堂心胆粗，当时人间伟丈夫。江头庙里青绫帐，翠靥金钗塑小姑。
小景·其一
作者：杨基
朝代：明
体裁：六言诗

白云浩浩秋色，碧涧泠泠雨声。坐得松阴过石，先生酒醒诗成。
小景·其二
作者：杨基
朝代：明
体裁：六言诗

雨雨风风路迷，断桥流水平堤。出门苔径泥滑，唤取扁舟过溪。
岁暮书事
作者：杨基
朝代：明
体裁：古风

薄云霭微阴，江远日易坠。苍然望平楚，正与西山对。冥冥孤鸿矫，接接昏鸦退。感兹岁年暮，矧尔时俗背。赖有谷中兰，参差可为佩。
岳阳楼
作者：杨基
朝代：明
体裁：五言律诗

春色醉巴陵，阑干落洞庭。水吞三楚白，山接九疑青。空阔鱼龙舞，娉婷帝子灵。何人夜吹笛，风急雨冥冥。
岳阳楼·春色醉巴陵
作者：杨基
朝代：明

春色醉巴陵，阑干落洞庭。水吞三楚白，山接九疑青。空阔鱼龙气，婵娟帝子灵。何人夜吹笛，风急雨冥冥。
岳阳阻风
作者：杨基
朝代：明
体裁：七言绝句

三湘风雨五湖春，万里相思一病身。能向此中魂不断，更无愁处可愁人。
巧石双松图
作者：杨基
朝代：明
体裁：古风

松蟠怪诞龙形矫，石嵌玲珑雪肤巧。何事淋漓水墨图，高堂六月秋风早。秋风吹云山脚动，瀑布飞来湿瑶草。翠馀危撑日月低，霜根倒插雷霆绕。山中黄叶已盖地，独有烟萝青袅袅。夕露犹含碧海秋，春霞已破丹山晓。平生爱松并爱石，何异江凫得蒲藻。醉里徂徕若可登，人间草木惭枯槁。豫章将军颜色好，十年走马淮阴道。索我题诗写壮怀，诗成已觉松杉老。
庚戌元日立春试笔·其一
作者：杨基
朝代：明
体裁：古风

柳暖已破眼，花寒尚含腮。腊随除夜尽，春逐岁朝来。凤凰台下春归蚤，龙池柳色瀛洲草。一夜东风雪尽消，十年南国人空老。富贵非吾愿，文章非我能。且沽白下桥边酒，来看金陵市上灯。
庚戌元日立春试笔·其二
作者：杨基
朝代：明
体裁：古风

南山雪已消，北山雪盈尺。信知南枝花，早得春风力。帝城回首春光近，柳上梅边见春信。白玉椒盘内史传，红罗彩帖词臣进。贫贱何足恤，功名非可誇。且沽白下桥边酒，来看金陵市上花。
废宅行
作者：杨基
朝代：明
体裁：古风

弓刀挂墙旗拂瓦，行人过门须下马。日暮将军纵酒归，白棒横街人乱打。朱门一闭春草积，官印斜封泥涴壁。守卒收釐屋后池，邻翁晒麦阶前石。帘幕当年尽绮罗，网丝颠倒腐萤多。杏梁风雨丹青湿，时有野鸠来做窠。楼台易成还易废，前年犹是桑麻地。
弹琴高士
作者：杨基
朝代：明
体裁：五言绝句

江静月在水，山空秋满亭。自弹还自罢，初不要人听。
忆北山梨花（并序）
作者：杨基
朝代：明
体裁：古风

去年清明花正繁，骑马晓出神策门。千桃万李看未了，小径更入梨花村。低枝初开带宿雨，高树烂日迷朝暾。柔肤凝脂暖欲滴，香髓人面春无痕。青霞玲珑翠羽乱，白雪照耀琼瑶温。折花对酒藉草坐，花气暗扑黄金尊。薛君起舞为我寿，劝我一曲招花魂。须臾明月忽到树，主人送客唯留髡。巾罗欹斜乌帽落，醉眼况复知清浑。村中至今为故事，笑我自是刘伶孙。我惭不答窃自庆，大抵此乐皆君恩。今年清明空西省，雷雨两日如翻盆。群花削迹净如扫，众绿既暗不可扪。岂无青钱换斗酒，案牍杂沓穷晨昏。伻来督责至诃詈，面微发红气每吞。未能抟摇跨雕鹗，讵免束缚同鸡豚。人生屈辱乃淬砺，百炼正欲逢盘根。自知力不举一羽，强欲扛鼎追乌贲。晚晴汲井试新火，紫笋绿薤共盘餐。归来饭饱对妻子，万事反复何足论。
忆北山梨花（并序）
作者：杨基
朝代：明

去年清明花正繁，骑马晓出神策门。千桃万李看未了，小径更入梨花村。低枝初开带宿雨，高树烂日迷朝暾。柔肤凝脂暖欲滴，香髓人面春无痕。青霞玲珑翠羽乱，白雪照耀琼瑶温。折花对酒藉草坐，花气暗扑黄金尊。薛君起舞为我寿，劝我一曲招花魂。须臾明月忽到树，主人送客唯留髡。巾罗欹斜乌帽落，醉眼况复知清浑。村中至今为故事，笑我自是刘伶孙。我惭不答窃自庆，大抵此乐皆君恩。今年清明空西省，雷雨两日如翻盆。群花削迹净如扫，众绿既暗不可扪。岂无青钱换斗酒，案牍杂沓穷晨昏。伻来督责至诃詈，面微发红气每吞。未能抟溢雕鹗，讵免束缚同鸡豚。人生屈辱乃淬砺，百炼正欲逢盘根。自知力不举一羽，强欲扛鼎追乌贲。晚晴汲井试新火，紫笋绿薤共盘餐。归来饭饱对妻子，万事反复何足论。
忆左掖千叶桃花
作者：杨基
朝代：明
体裁：古风

秾李积皓雪，繁桃炫朝霞。江边日日见春色，尽是寻常儿女花。东阑一树能倾国，千瓣玲珑谁剪刻？半吐疑红却胜红，全开似白元非白。旁虽浅淡正复浓，雅丽称月间宜风。阴时晴午各异态，嗔喜笑鼙无不工。嗟我匆匆簿书急，时复微吟对花立。白苎犹沾夕露香，青鞋不怕苍苔湿。而今漂泊楚江滨，想像丰仪一怆神。惆怅当时看花客，对花还说去年人。
忆挹翠亭听歌示徐幼文余唐卿
作者：杨基
朝代：明
体裁：七言绝句

清歌一曲动梁尘，只忆当时泪满巾。何况春归花落尽，眼前漂泊两三人。
忆秦娥·杨花
作者：杨基
朝代：明
体裁：词

东风恶。一溪春水杨花落。杨花落。惹人衫袖，缀人帘幕。才飞却堕能纤弱。倏来还去无拘著。无拘著。山遥水远，任伊飘泊。
念奴娇·岳阳春暮
作者：杨基
朝代：明
体裁：词

楚江天暖，满山中，桃李东风吹忒。怨白愁红千万点，都向溪边流出。前度刘郎，去年崔护，相见头全白。杜鹃啼处，要归谁便归得。惆怅南浦南边，东湖东畔，芳草茸茸碧。寒食清明都过了，回首无多春色。茂苑莺声，鸥波烟雨，同是江南客。五湖缥缈，君山且听吹笛。
怀吴中赤山旧业·其一
作者：杨基
朝代：明
体裁：五言律诗

东林携策处，南北释耕时。一径都缘石，诸泉尽到池。静怜松韵续，凉爱竹阴移。盛世容归隐，毋令解组迟。
怀吴中赤山旧业·其二
作者：杨基
朝代：明
体裁：五言律诗

咫尺南朝寺，松杉覆短垣。野猿偷佛供，山鸟学人言。石气晴犹湿，泉声静却喧。尘心久空寂，随意给孤园。
怀悼朱秦仲总制
作者：杨基
朝代：明
体裁：七言律诗

力尽戈籥援不回，犹挥赤手抟风雷。波涛失意蛟龙伏，肝胆如杠虎豹摧。谩使张辽说关羽，谁将全武易秦裴。烦君更缓须臾死，要对春风酒一杯。
怀悼朱秦仲总制
作者：杨基
朝代：明

力尽戈籥援不回，犹挥赤手搏风雷。波涛失意蛟龙伏，肝胆如杠虎豹摧。谩使张辽说关羽，谁将全武易秦裴。烦君更缓须臾死，要对春风酒一杯。
惜昔行赠杨仲亨
作者：杨基
朝代：明
体裁：古风

嗟我忆昔来临濠，亲友相送妻孥号。牵衣上船江雨急，辟历半夜翻洪涛。濠州里长我所识，怜我一月风波劳。呼儿扫榻妾置酒，买鱼炊饭羞溪毛。酒酣话旧各涕泣，邻里怪问声嘈嘈。明朝府帖促盖屋，旋飖瓦砾除蓬蒿。大竹为楹小榱桷，覆以菅草并索寔。君时亦自长干来，为我远致书与袍。密行细字读未了，苦语渫渫如蚕缫。收书再拜问所历，灯影照夜吴音操。异乡寂寞遇知己，欢喜岂止馈百牢。藤牵萝绕互依附，濡沫相润脂和膏。薰风昼眠竹几静，落叶夜掩柴门高。黄须为汲东井水，翠袖或送西家醪。中书大官捧檄下，霜鹘脱旋鹰解绦。君前挽鞘我后策，陟险攀峻随猿猱。饥肠午渴掬涧饮，甘滑不啻青葡萄。到家仓卒席未暖，复此赴汴同轻舠。崖高水涩石溜急，时复著力撑长篙。予生有弟皆异域，漂泊幸与君逢遭。君才自是伯者佐，比拟管乐卑萧曹。方期补劓拯焚溺，讵肯析利穷秋毫。比来县邑久芜废，亦有桑柘柤梨桃。遗民可鸠业可复，应屈君辈挥牛刀。他时解绶归故里，相期结居吴江皋。
感怀（十四首）
作者：杨基
朝代：明

剑可敌一人，书足记姓名。
学之十二年，书剑两不成。
归来吴楚间，豪杰已起兵。
揽镜照须眉，一二白发生。
老母在高堂，未敢即远行。
太息长在夜，鸡鸣星斗横。¤
感怀（十四首）
作者：杨基
朝代：明

清霜凋百草，亦令脆者坚。士不遇患难，智虑何由全。玄德髀肉生，重耳十九年。一为三国雄，一称五霸贤。苟不辨菽麦，何足揽大权。至今巴蜀人，叹息后主禅。¤
感怀（十四首）
作者：杨基
朝代：明

璞玉宜深藏，白雪乃寡和。和寡非所悲，衒玉徒取祸。奈何刖足者，抱璞不知过。进非烈士忠，退耻愚夫懦。佣春匪利直，贩鬻欲自涴。山中一尺雪，且复掩扉卧。清霜凋百草，亦令脆者坚。士不遇患难，智虑何由全。玄德髀肉生，重耳十九年。一为三国雄，一称五霸贤。苟不辨菽麦，何足揽大权。至今巴蜀人，叹息后主禅。邓禹南阳来，仗策归光武。孔明卧隆中，不即事先主。英雄各有见，何必问出处。孙曹与更始，未可同日语。向非昭烈贤，三顾犹未许。君子当识时，守身如处女。蝮蛇冬未蛰，裛草寒更生。阳光泄为电，地雷忽有声。上天号令乖，致此灾异并。不然多杀伤，兵气之所成。汉廷免三公，毋乃非政刑。愿言调玉烛，仰见三阶平。三人乃成虎，众口能烁金。流言虽不多，足移君子心。人心本无疑，理与势所侵。奈何形似间，构结已骎骎。入耳即契合，不待间者深。陈平虽云智，羽有隙可寻。高祖诚豁达，卒亦诛淮阴。营营青蝇诗，示古犹示今。位卑谏勿直，直谏君心疑。交浅言勿深，深言友谊亏。谔谔众所恶，况复违逆之。岂不利于行，吐檗而含饴。朝登千仞岗，振我身上衣。丈夫贵自洁，毋论他人非。一女不得织，三人叹无衣。一夫不暇耕，八口皆啼饥。饥寒迫于身，谁能不为非。西伯善养老，仁人为己归。霜寒草木落，禽鸟相背飞。民心亦何求，在于得所依。此理勿暂失，君子慎其微。鹊巢知避岁，终为鸠所居。巧者劳不足，拙者安有余。溪翁夜结网，山人朝煮鱼。隆准入关中，不读半卷书。当时微张韩，乃与胜广俱。大拙乃至巧，巧者复何如。骅骝日千里，亦在御者功。向无造父能，乃与凡马同。韩彭覂驾材，驱策遇沛公。增本渥洼儿，意不与项通。岂独知马难，所贵御马工。驾御苟失宜，鲜不败乃翁。萧萧帐下骓，千驷何足雄。鞲鹰敛六翮，栖息如鹪鹩。秋风飒然至，耸目思凌霄。英雄在承平，白首为渔樵。匪无抟击能，不与狐兔遭。长星亘东南，壮士拭宝刀。落落丈夫志，悠悠儿女曹。善斗须扼吭，善战须抟膺。楚不都关中，卒为汉所倾。洛阳非用武，况乃居彭城。曹公失荆州，致使吴蜀争。五马渡江南，神孙终莫平。元师破襄阳，宋社忽已更。制胜在得势，勿云险可轻。剑可敌一人，书足记姓名。学之十二年，书剑两不成。归来吴楚间，豪杰已起兵。揽镜照须眉，一二白发生。老母在高堂，未敢即远行。太息长在夜，鸡鸣星斗横。浮云从何来，本是山川气。寸阴不终朝，一雨浩无际。江河会交流，草木奋妍丽。但知润泽功，不识真宰意。天风吹玄阴，白日照厚地。理乱自有常，千载可坐致。东邻夜从军，西邻晓上官。一为死别愁，一为知己欢。欢者承新恩，拂拭头上冠。愁者嘱妻孥，结束跨下鞍。悲欢何不同，一危复一安。黄尘障东华，平地生波澜。朝荣夕赐死，转盼异暑寒。寄语承恩人，莫叹从军难。
感怀（十四首）
作者：杨基
朝代：明

蝮蛇冬未蛰，裛草寒更生。
阳光泄为电，地雷忽有声。
上天号令乖，致此灾异并。
不然多杀伤，兵气之所成。
汉廷免三公，毋乃非政刑。
愿言调玉烛，仰见三阶平。¤
感怀（十四首）
作者：杨基
朝代：明

鞲鹰敛六翮，栖息如鹪鹩。
秋风飒然至，耸目思凌霄。
英雄在承平，白首为渔樵。
匪无抟击能，不与狐兔遭。
长星亘东南，壮士拭宝刀。
落落丈夫志，悠悠儿女曹。¤
感怀（十四首）·其一
作者：杨基
朝代：明
体裁：古风

璞玉宜深藏，白雪乃寡和。和寡非所悲，衒玉徒取祸。奈何刖足者，抱璞不知过。进非烈士忠，退耻愚夫懦。佣春匪利直，贩鬻欲自涴。山中一尺雪，且复掩扉卧。
感怀（十四首）·其七
作者：杨基
朝代：明
体裁：古风

一女不得织，三人叹无衣。一夫不暇耕，八口皆啼饥。饥寒迫于身，谁能不为非。西伯善养老，仁人为己归。霜寒草木落，禽鸟相背飞。民心亦何求，在于得所依。此理勿暂失，君子慎其微。
感怀（十四首）·其三
作者：杨基
朝代：明
体裁：古风

邓禹南阳来，仗策归光武。孔明卧隆中，不即事先主。英雄各有见，何必问出处。孙曹与更始，未可同日语。向非昭烈贤，三顾犹未许。君子当识时，守身如处女。
感怀（十四首）·其九
作者：杨基
朝代：明
体裁：古风

骅骝日千里，亦在御者功。向无造父能，乃与凡马同。韩彭覂驾材，驱策遇沛公。增本渥洼儿，意不与项通。岂独知马难，所贵御马工。驾御苟失宜，鲜不败乃翁。萧萧帐下骓，千驷何足雄。
感怀（十四首）·其二
作者：杨基
朝代：明
体裁：古风

清霜凋百草，亦令脆者坚。士不遇患难，智虑何由全。玄德髀肉生，重耳十九年。一为三国雄，一称五霸贤。苟不辨菽麦，何足揽大权。至今巴蜀人，叹息后主禅。
感怀（十四首）·其五
作者：杨基
朝代：明
体裁：古风

三人乃成虎，众口能烁金。流言虽不多，足移君子心。人心本无疑，理与势所侵。奈何形似间，构结已骎骎。入耳即契合，不待间者深。陈平虽云智，羽有隙可寻。高祖诚豁达，卒亦诛淮阴。营营青蝇诗，示古犹示今。
感怀（十四首）·其八
作者：杨基
朝代：明
体裁：古风

鹊巢知避岁，终为鸠所居。巧者劳不足，拙者安有余。溪翁夜结网，山人朝煮鱼。隆准入关中，不读半卷书。当时微张韩，乃与胜广俱。大拙乃至巧，巧者复何如。
感怀（十四首）·其六
作者：杨基
朝代：明
体裁：古风

位卑谏勿直，直谏君心疑。交浅言勿深，深言友谊亏。谔谔众所恶，况复违逆之。岂不利于行，吐檗而含饴。朝登千仞岗，振我身上衣。丈夫贵自洁，毋论他人非。
感怀（十四首）·其十
作者：杨基
朝代：明
体裁：古风

鞲鹰敛六翮，栖息如鹪鹩。秋风飒然至，耸目思凌霄。英雄在承平，白首为渔樵。匪无抟击能，不与狐兔遭。长星亘东南，壮士拭宝刀。落落丈夫志，悠悠儿女曹。
感怀（十四首）·其十一
作者：杨基
朝代：明
体裁：古风

善斗须扼吭，善战须抟膺。楚不都关中，卒为汉所倾。洛阳非用武，况乃居彭城。曹公失荆州，致使吴蜀争。五马渡江南，神孙终莫平。元师破襄阳，宋社忽已更。制胜在得势，勿云险可轻。
感怀（十四首）·其十三
作者：杨基
朝代：明
体裁：古风

浮云从何来，本是山川气。寸阴不终朝，一雨浩无际。江河会交流，草木奋妍丽。但知润泽功，不识真宰意。天风吹玄阴，白日照厚地。理乱自有常，千载可坐致。
感怀（十四首）·其十二
作者：杨基
朝代：明
体裁：古风

剑可敌一人，书足记姓名。学之十二年，书剑两不成。归来吴楚间，豪杰已起兵。揽镜照须眉，一二白发生。老母在高堂，未敢即远行。太息长在夜，鸡鸣星斗横。
感怀（十四首）·其十四
作者：杨基
朝代：明
体裁：古风

东邻夜从军，西邻晓上官。一为死别愁，一为知己欢。欢者承新恩，拂拭头上冠。愁者嘱妻孥，结束跨下鞍。悲欢何不同，一危复一安。黄尘障东华，平地生波澜。朝荣夕赐死，转盼异暑寒。寄语承恩人，莫叹从军难。
感怀（十四首）·其四
作者：杨基
朝代：明
体裁：古风

蝮蛇冬未蛰，裛草寒更生。阳光泄为电，地雷忽有声。上天号令乖，致此灾异并。不然多杀伤，兵气之所成。汉廷免三公，毋乃非政刑。愿言调玉烛，仰见三阶平。
感春
作者：杨基
朝代：明
体裁：七言律诗

茂苑东风散鼓鼙，草堂近在柳营西。春衣禁酒聊存着，诗句怀人每谩题。花有底忙冲蝶过，鸟能多慧学莺啼。闲身准拟看山色，又复朝参逐马蹄。
折花赠内并代答二首
作者：杨基
朝代：明

人面玉娟娟，花枝更可怜。凭从画眉手，折寄镜台前。一朵折春风，花浓意更浓。而今映花面，不似向时红。
折花赠内并代答（二首）
作者：杨基
朝代：明
体裁：五言绝句

一朵折春风，花浓意更浓。而今映花面，不似向时红。
折花赠内并代答（二首）
作者：杨基
朝代：明
体裁：五言绝句

人面玉娟娟，花枝更可怜。凭从画眉手，折寄镜台前。
招鹤词为薛复善赋
作者：杨基
朝代：明
体裁：古风

朝放黄鹤去，暮招黄鹤归。翩翩两黄鹤，朝暮相随飞。朝飞向三山，暮归向辽海。虽云城郭是，但觉人民改。曾邀王子晋，去谒浮丘公。丹霞映碧水，万里瑶台风。瑶台十二楼，琪树珠花绕。时与五色鸾，双飞啄瑶草。天风一飘荡，瞬息三千春。回首清浅波，沸沸扬清尘。青鸾既遐飞，丹凤亦高举。独招黄鹤归，静对黄鹤语。黄鹤如有意，起舞春风前。一笑上黄鹤，逍遥凌紫烟。
摸鱼儿·感秋
作者：杨基
朝代：明
体裁：词

问黄花、为谁开晚，青青犹绕西圃。秋光又染芙蓉好，那更薄霜轻雾。江远处。但望见、寒烟衰草山无数。凭阑不语。恨一点飞鸿，数声柔橹，都不带愁去。当时梦，空忆邯郸故步。山阳笛里曾赋。黄金散尽英雄老，莫倚善题鹦鹉。君看取。且信手、提携如意尊前舞。浮名浪许。要插柳当门，种桃临水，归老旧游路。
故山春日四首·其二
作者：杨基
朝代：明

梨花两枝春可怜，下马折花山径边。山中人家改新火，隔树吹来榆柳烟。寂寂青山一鸟啼，紫藤花落午风微。不知刻漏长多少，但觉桐阴半日移。春来芳草踏成蹊，半是车轮半马蹄。多谢清明三日雨，旧痕新绿一般齐。
故山春日（四首）
作者：杨基
朝代：明
体裁：七言绝句

千花万萼委尘埃，只有荼裛独自开。应是邻家更零落，过墙蝴蝶又飞来。
故山春日（四首）
作者：杨基
朝代：明
体裁：七言绝句

寂寂青山一鸟啼，紫藤花落午风微。不知刻漏长多少，但觉桐阴半日移。
故山春日（四首）
作者：杨基
朝代：明
体裁：七言绝句

春来芳草踏成蹊，半是车轮半马蹄。多谢清明三日雨，旧痕新绿一般齐。
故山春日（四首）
作者：杨基
朝代：明
体裁：七言绝句

梨花两枝春可怜，下马折花山径边。山中人家改新火，隔树吹来榆柳烟。
新月
作者：杨基
朝代：明
体裁：五言绝句

光斜镜露边，影没眉铺黛。香烟隔院来，知有佳人拜。
新柳
作者：杨基
朝代：明
体裁：七言律诗

浓如烟草淡如金，濯濯姿容袅袅阴。渐软已无憔悴色，未长先有别离心。风来东面知春浅，月到梢头觉夜深。惆怅吴宫千万树，乱鸦疏雨正沉沉。
方氏园居七首
作者：杨基
朝代：明

北墅花连屋，东园菊绕庄。病长陪客坐，老不厌人狂。鹅鸭双陂雨，楂梨小树霜。他年倘相遇，里邑定名方。多水少尘埃，经年不扫苔。竹繁频洗菜，松老别求栽。雪窦看碑入，云窗晒帖开。徐文与张羽，乘月想能来。秋气入郊墟，新凉似雨余。囊收试验药，稿集著成书。酒熟知愁减，花开觉病除。何曾废钱买，山果及溪鱼。解佩酬琴价，将书当酒赀。竹楼听雪夜，梅屋看花时。女嫁为农妇，儿从作圃师。邻翁无奈俗，招饮岂能辞。旧物嗟孤剑，春风别五陵。未衰先遣妾，已静更疏僧。往事真骑虎，中年得纵鹰。两溪千顷月，谈坐不须灯。由来种瓜地，随处即青门。习俗羞营利，甘贫耻受恩。挂蓑秋树湿，濯足晚溪浑。欲访龆年友，漂零只自存。回汀兼复渚，迢递入渔邦。有港皆通楫，无山不到窗。疏烟春陇犊，深雪夜篱厖。过客停舟问，而翁恐姓庞。
方氏园居七首·其一
作者：杨基
朝代：明
体裁：五言律诗

北墅花连屋，东园菊绕庄。病长陪客坐，老不厌人狂。鹅鸭双陂雨，楂梨小树霜。他年倘相遇，里邑定名方。
方氏园居七首·其三
作者：杨基
朝代：明
体裁：五言律诗

秋气入郊墟，新凉似雨余。囊收试验药，稿集著成书。酒熟知愁减，花开觉病除。何曾废钱买，山果及溪鱼。
方氏园居七首·其二
作者：杨基
朝代：明
体裁：五言律诗

多水少尘埃，经年不扫苔。竹繁频洗菜，松老别求栽。雪窦看碑入，云窗晒帖开。徐文与张羽，乘月想能来。
方氏园居七首·其五
作者：杨基
朝代：明
体裁：五言律诗

旧物嗟孤剑，春风别五陵。未衰先遣妾，已静更疏僧。往事真骑虎，中年得纵鹰。两溪千顷月，谈坐不须灯。
方氏园居七首·其六
作者：杨基
朝代：明
体裁：五言律诗

由来种瓜地，随处即青门。习俗羞营利，甘贫耻受恩。挂蓑秋树湿，濯足晚溪浑。欲访龆年友，漂零只自存。
方氏园居七首·其四
作者：杨基
朝代：明
体裁：五言律诗

解佩酬琴价，将书当酒赀。竹楼听雪夜，梅屋看花时。女嫁为农妇，儿从作圃师。邻翁无奈俗，招饮岂能辞。
方氏园居（七首）
作者：杨基
朝代：明

北墅花连屋，东园菊绕庄。病长陪客坐，老不厌人狂。鹅鸭双陂雨，楂梨小树霜。他年倘相遇，里邑定名方。¤
方氏园居（七首）
作者：杨基
朝代：明
体裁：五言律诗

回汀兼复渚，迢递入渔邦。有港皆通楫，无山不到窗。疏烟春陇犊，深雪夜篱厖。过客停舟问，而翁恐姓庞。
无题和唐李义山商隐
作者：杨基
朝代：明

一瓣芙蕖是彩舟，棹歌离思两夷犹。风鬟雾鬓遥相忆，月户云窗许暂留。波冷绿尘罗袜晓，恨添红叶翠颦秋。双鸾镜里瑶台雪，任是无情也上头。才向瑶台觅旧踪，曙鸦啼断景阳钟。薄施朱粉妆偏媚，倒插花枝态更浓。立近晚风迷蛱蝶，坐临秋水乱芙蓉。多情莫恨蓬山远，只隔珠帘抵万重。细骨轻躯不耐风，春来帘幕怕朝东。人间玉宇三山隔，天上银河一水通。眉晕浅颦横晓绿，脸销残缬腻春红。冰弦莫奏清商曲，满地霜华泣翠蓬。
无题和唐李义山商隐
作者：杨基
朝代：明

尝读李义山《无题》诗，爱其音调清婉，虽极其秾丽，然皆托于臣不忘君之意，而深惜乎才之不遇也。客窗风雨，读而悲之，为和五章。一瓣芙蕖是彩舟，棹歌离思两夷犹。风鬟雾鬓遥相忆，月户云窗许暂留。波冷绿尘罗袜晓，恨添红叶翠颦秋。双鸾镜里瑶台雪，任是无情也上头。¤
无题和唐李义山商隐·其一
作者：杨基
朝代：明
体裁：七言律诗

一瓣芙蕖是綵舟，棹歌离思两夷犹。风鬟雾鬓遥相忆，月户云窗许暂留。波冷绿尘罗袜晓，恨添红叶翠颦秋。双鸾镜里瑶台雪，任是无情也上头。
无题和唐李义山商隐·其三
作者：杨基
朝代：明
体裁：七言律诗

细骨轻躯不耐风，春来帘幕怕朝东。人间玉宇三山隔，天上银河一水通。眉晕浅颦横晓绿，脸销残缬腻春红。冰弦莫奏清商曲，满地霜华泣翠蓬。
无题和唐李义山商隐·其二
作者：杨基
朝代：明
体裁：七言律诗

才向瑶台觅旧踪，曙鸦啼断景阳钟。薄施朱粉妆偏媚，倒插花枝态更浓。立近晚风迷蛱蝶，坐临秋水乱芙蓉。多情莫恨蓬山远，只隔珠帘抵万重。
无题和唐李义山商隐·其五
作者：杨基
朝代：明
体裁：七言律诗

为雨为云事两难，蕙心兰质易摧残。筝移锦柱秋先断，漏滴铜壶夜不乾。罗幕有香鸳梦暖，绮窗无月雁声寒。芙容一树金塘外，只有芳卿独自看。
无题和唐李义山商隐·其四
作者：杨基
朝代：明
体裁：七言律诗

夜合花边待月来，宫中轣辘响春雷。笙调恨谱参差度，锦织愁纹宛转回。楼上绿珠知报主，座中红拂解怜才。伤心两炬绯罗烛，吹作银河叶下灰。
无题和唐李义山商隐·其四
作者：杨基
朝代：明

夜合花边待月来，宫中郤辘响春雷。笙调恨谱参差度，锦织愁纹宛转回。楼上绿珠知报主，座中红拂解怜才。伤心两炬绯罗烛，吹作银荷叶下灰。为雨为云事两难，蕙心兰质易摧残。筝移锦柱秋先断，漏滴铜壶夜不干。罗幕有香莺梦暖，绮窗无月雁声寒。芙蓉一树金塘外，只有芳卿独自看。
无题和唐李义山商隐（五首选一）
作者：杨基
朝代：明

一瓣芙蕖是彩舟，棹歌离思两夷犹。风鬟雾鬓遥相忆，月户云窗许暂留。波冷绿尘罗袜晓，恨添红叶翠颦秋。双鸾镜里瑶台雪，任是无情也上头。
早秋江墅晚步
作者：杨基
朝代：明
体裁：七言律诗

秋前秋后十日雨，村北村南千顷麻。晚渚芙蓉轻落片，午前粳稻细含花。仙翁蜡屐高巾帻，溪女银钗小髻髽。老我不知官府事，水边吟到日西斜。
早秋送赵景普东归
作者：杨基
朝代：明
体裁：五言排律

歌断复依依，情多忍遽违。未缘春色晚，自感故交稀。舟傍荷花宿，人先燕子归。乍凉才却扇，多病欲添衣。驿树风蝉咽，江祠雨鹤飞。几时摇艇子，来叩竹间扉。
春尽又开一枝
作者：杨基
朝代：明
体裁：五言绝句

深院闭青苔，黄昏独自来。花应怜我意，特放一枝开。
春尽始闻莺声
作者：杨基
朝代：明
体裁：五言律诗

众绿蔼园池，莺声远更宜。爱于三月暮，听似百花时。上苑啼应早，南风见自迟。绿窗残梦断，相忆海棠枝。
春愁曲
作者：杨基
朝代：明
体裁：古风

小楼十日听雨卧，春云作团拂帘过。金黄杨柳晓初匀，雪白梨花春半破。东家胡蝶飞无数，西邻燕子归两个。玉关万里尺书稀，春风不似春愁大。
春日山西寄王允原知司（五首。并序）
作者：杨基
朝代：明

十里烟光湿翠苕，二分春色到花朝。无人快击华奴鼓，有伴同吹弄玉箫。遍地锦围歌处席，满身珠压舞时腰。莫嗔老子疏狂甚，曾醉扬州廿四桥。药苗初茁水生荭，老麝收香鹿养茸。二月春光才霁雪，一番花信又颠风。参差鹦鹉全身白，浅淡棠梨半面红。正是江南寒食近，满帘飞絮雨蒙蒙。画船摇桨荡晴波，步障围风踏软莎。箫鼓队冲黄鸟散，绮罗人比白鸥多。不知酒与愁成敌，长恨花为病作魔。回首六桥青草遍，水光山色近如何。花时无处不黄鹂，偏到垂杨着意啼。人立晚风携便面，马临春水惜障泥。踏歌趁拍催腔急，旋舞回身应节齐。遥想故山行乐地，紫苔侵遍十年题。一茎白发已堪嗟，况是东风两鬓华。醉里误将裙作纸，老来羞以帽簪花。疏狂不识眉双结，敏捷曾经手八叉。闲喜日长公馆静，自分新火试新茶。
春日山西寄王允原知司（五首。并序）
作者：杨基
朝代：明

药苗初茁水生荭，老麝收香鹿养茸。二月春光才霁雪，一番花信又颠风。参差鹦鹉全身白，浅淡棠梨半面红。正是江南寒食近，满帘飞絮雨蒙蒙。¤
春日山西寄王允原知司（五首。并序）·其一
作者：杨基
朝代：明
体裁：七言律诗

十里烟光湿翠苕，二分春色到花朝。无人快击华奴鼓，有伴同吹弄玉箫。遍地锦围歌处席，满身珠压舞时腰。莫嗔老子疏狂甚，曾醉扬州廿四桥。
春日山西寄王允原知司（五首。并序）·其三
作者：杨基
朝代：明
体裁：七言律诗

画船摇桨荡晴波，步障围风踏软莎。箫鼓队冲黄鸟散，绮罗人比白鸥多。不知酒与愁成敌，长恨花为病作魔。回首六桥青草遍，水光山色近如何。
春日山西寄王允原知司（五首。并序）·其二
作者：杨基
朝代：明
体裁：七言律诗

药苗初茁水生荭，老麝收香鹿养茸。二月春光才霁雪，一番花信又颠风。参差鹦鹉全身白，浅淡棠梨半面红。正是江南寒食近，满帘飞絮雨蒙蒙。
春日山西寄王允原知司（五首。并序）·其五
作者：杨基
朝代：明
体裁：七言律诗

一茎白发已堪嗟，况是东风两鬓华。醉里误将裙作纸，老来羞以帽簪花。疏狂不识眉双结，敏捷曾经手八叉。闲喜日长公馆静，自分新火试新茶。
春日山西寄王允原知司（五首。并序）·其四
作者：杨基
朝代：明
体裁：七言律诗

花时无处不黄鹂，偏到垂杨着意啼。人立晚风携便面，马临春水惜障泥。踏歌趁拍催腔急，旋舞回身应节齐。遥想故山行乐地，紫苔侵遍十年题。
春日杂咏二首
作者：杨基
朝代：明

偶自循篱出径苔，刺桐花落野棠开。一年春已无多在，几个人曾有暇来。浸谷陂塘科斗乱，浴蚕时节杜鹃哀。买山莫种闲花柳，多觅松栽与柏栽。陋巷荒芜野趣浓，小溪春水恰船通。无边草色犹春雨，有几梅花更晚风。文体敢期卢骆并，交情惟许范张同。欲将浪迹随沤鸟，错比溪南是瀼东。
春日杂咏二首·其一
作者：杨基
朝代：明
体裁：七言律诗

偶自循篱出径苔，刺桐花落野棠开。一年春已无多在，几个人曾有暇来。浸谷陂塘科斗乱，浴蚕时节杜鹃哀。买山莫种闲花柳，多觅松栽与柏栽。
春日杂咏（二首）
作者：杨基
朝代：明

偶自循篱出径苔，刺桐花落野棠开。一年春已无多在，几个人曾有暇来。浸谷陂塘科斗乱，浴蚕时节杜鹃哀。买山莫种闲花柳，多觅松栽与柏栽。¤
春日杂咏（二首）
作者：杨基
朝代：明
体裁：七言律诗

陋巷荒芜野趣浓，小溪春水恰船通。无边草色犹春雨，有几梅花更晚风。文体敢期卢骆并，交情惟许范张同。欲将浪迹随沤鸟，错比溪南是瀼东。
春日白门写怀用高季迪韵五首
作者：杨基
朝代：明

得归虽喜未忘悲，梦里愁惊在别离。尚短柳如新折后，已残梅似半开时。江雷殷夜虫蛇早，山雨崇朝蛱蝶迟。制取乌纱笼白发，免教春色笑人衰。柴门斜对曲江头，农具渔罾晚自收。细雨短莎寒似腊，淡烟新柳暝如秋。鸥能来往缘曾识，莺或丁宁解说愁。回首故交零落尽，更将诗酒与谁游。绿发无多白发长，谪居还复是他乡。风纫晚佩猗兰弱，雨滴春蔬早韭香。碧柳五株千本菊，黄牛十角一群羊。得闲随地为农好，不独长安与洛阳。远归偏惜窜余身，多难番为异姓亲。前度刘郎非故物，当时燕子总西邻。家贫母老难为客，酒薄愁深不醉人。走向津头看春色，绿波芳草却伤神。绿芜迷渚水漫沙，断岸无舟路转赊。细柳已黄千万缕，小桃初白两三花。烟中晚棹兼沤远，雨里春旗趁屋斜。野趣莫嫌浑寂寞，近来沙觜有人家。
春日白门写怀用高季迪韵五首·其一
作者：杨基
朝代：明
体裁：七言律诗

得归虽喜未忘悲，梦里愁惊在别离。尚短柳如新折后，已残梅似半开时。江雷殷夜虫蛇早，山雨崇朝蛱蝶迟。制取乌纱笼白发，免教春色笑人衰。
春日白门写怀用高季迪韵五首·其三
作者：杨基
朝代：明
体裁：七言律诗

绿发无多白发长，谪居还复是他乡。风纫晚佩猗兰弱，雨滴春蔬早韭香。碧柳五株千本菊，黄牛十角一群羊。得闲随地为农好，不独长安与洛阳。
春日白门写怀用高季迪韵五首·其二
作者：杨基
朝代：明
体裁：七言律诗

柴门斜对曲江头，农具渔罾晚自收。细雨短莎寒似腊，淡烟新柳暝如秋。鸥能来往缘曾识，莺或丁宁解说愁。回首故交零落尽，更将诗酒与谁游。
春日白门写怀用高季迪韵五首·其四
作者：杨基
朝代：明
体裁：七言律诗

远归偏惜窜余身，多难番为异姓亲。前度刘郎非故物，当时燕子总西邻。家贫母老难为客，酒薄愁深不醉人。走向津头看春色，绿波芳草却伤神。
春日白门写怀用高季迪韵（五首）
作者：杨基
朝代：明

得归虽喜未忘悲，梦里愁惊在别离。尚短柳如新折后，已残梅似半开时。江雷殷夜虫蛇早，山雨崇朝蛱蝶迟。制取乌纱笼白发，免教春色笑人衰。¤
春日白门写怀用高季迪韵（五首）
作者：杨基
朝代：明
体裁：七言律诗

绿芜迷渚水漫沙，断岸无舟路转赊。细柳已黄千万缕，小桃初白两三花。烟中晚棹兼沤远，雨里春旗趁屋斜。野趣莫嫌浑寂寞，近来沙觜有人家。
春暮有感二首·其一
作者：杨基
朝代：明

春色鲜明不称贫，越罗川锦照乌巾。斜阳芳草迟迟晚，流水桃花去去春。万里归心沤送客，片时闲梦鸟催人。五湖风雨烟波阔，便着青蓑采白绩。
春暮有感二首·其一
作者：杨基
朝代：明
体裁：七言律诗

春色鲜明不称贫，越罗川锦照乌巾。斜阳芳草迟迟晚，流水桃花去去春。万里归心沤送客，片时闲梦鸟催人。五湖风雨烟波阔，便着青蓑采白蘋。
春暮有感（二首）
作者：杨基
朝代：明
体裁：七言律诗

啼鸟匆匆变物华，雨池科蚪渐成蛙。青鞋谩踏闲边草，白发羞簪醉里花。此日骅骝思苜蓿，当时鹦鹉唤琵琶。遥怜箫鼓追游地，荠麦青青已没鸦。
春梦二首
作者：杨基
朝代：明

春梦复春梦，春梦有谁醒。昨日梨花白，今朝杏子青。春梦复春梦，梦好不知春。只有双蝴蝶，怜他梦里人。
春梦二首·其一
作者：杨基
朝代：明
体裁：五言绝句

春梦复春梦，春梦有谁醒。昨日梨花白，今朝杏子青。
春梦二首·其二
作者：杨基
朝代：明
体裁：五言绝句

春梦复春梦，梦好不知春。只有双蝴蝶，怜他梦里人。
春江对雪
作者：杨基
朝代：明
体裁：古风

春云作寒飞鸟绝，花雨纷纷暮成雪。江山最好雪中看，况是东风二三月。披蓑渔立柳边航，戴笠僧归竹外庄。草暖尚迷双鹭白，树寒先露一莺黄。我愁春雪看难久，重为江山更回首。莫煮清贫学士茶，且沽绿色人间酒。
春草
作者：杨基
朝代：明
体裁：七言律诗

嫩绿柔香远更浓，春来无处不茸茸。六朝旧恨斜阳里，南浦新愁细雨中。近水欲迷歌扇绿，隔花偏衬舞裙红。平川十里人归晚，无数牛羊一笛风。
春风行
作者：杨基
朝代：明
体裁：古风

春风吹花快如剪，柳条婆娑颜色浅。四更急雨作轻寒，零落余香上苔藓。街泥污人不出户，强以一樽聊自遣。西家酒熟复苦贵，收拾春衣倩人典。斋厨久断鱼肉腥，细嚼芹菹胜禁脔。时平戚戚恐寒饥，况乃厄运愁不免。丑妻念我忧无薪，私爨破箦炊户楗。客来嗟吁但枯坐，惭愧不得具茶荈。今朝棠梨开一花，天气自佳日色篽。西南诸峰宛在望，暖霭晴烟张翠筜。去年骢马虎丘前，醉折樱桃随步辇。只今咫尺烽火隔，高栅长营依堑转。极目郊原草树空，那得锄犁到沟畎。东吴自经五世乱，四百余年绝兵燹。物盛还衰满则亏，此理甚明知者鲜。嗟予亲老诸弟隔，昼夜蹙额眉不展。巷哭邻呼不敢闻，何暇谆谆问牛喘。楼前旌旗芳草阔，紫燕未归帘半卷。呼儿插花向晴昊，手把短须吟更拈。准拟青鞋到处游，绕堤蒲柳春泥软。
晚发瓜洲·其一
作者：杨基
朝代：明
体裁：七言律诗

江花江草望中稀，相趁畸人万里归。鸥泊晚潮争北上，雁随春雨向南飞。船头野老新巾帻，马上王孙小带围。嗟我远来头总白，洛阳尘土满征衣。
晚发瓜洲·其三
作者：杨基
朝代：明
体裁：七言绝句

青青芦笋杂蒲芽，细细浮萍是柳花。昨日临池看蝌斗，晓来风雨已闻蛙。
晚发瓜洲·其二
作者：杨基
朝代：明
体裁：七言绝句

为折芙蓉向御沟，碧罗衣薄又惊秋。侍儿刚道新凉好，不解芭蕉与扇愁。
晚发瓜洲·其四
作者：杨基
朝代：明
体裁：七言绝句

轻寒拂拂雨沈沈，红渐萧疏绿未阴。不是窗前两啼鸟，错将时序比秋深。
晚春
作者：杨基
朝代：明
体裁：七言律诗

春来渡口足风波，独立船头舞短蓑。高柳忽惊啼鸟变，故园应是落花多。寻人不敢门题凤，爱客都将字换鹅。独有屋西山数叠，也应怜我醉时歌。
晚春三首
作者：杨基
朝代：明

旌旗猎猎绕高城，曲水飘香出绣楹。雨颉风颃枝外蝶，花遮柳映树头莺。乍笼纱帻羞容老，试着罗衣觉体轻。犹忆醉归湖上路，满身飞絮马纵横。宫树参差带苑墙，暖尘兼雾扑衣裳。新蒲细柳皆春色，紫燕黄莺欲断肠。沽酒客来花未落，祓除人去水犹香。老怀无复登临赏，坐对钟山到夕阳。辛夷如雪照庭柯，老去愁惊日易过。芳草渐于歌馆密，落花偏向舞筵多。故人别后皆黄土，南浦春来又绿波。便欲移家勾曲住，采芝种玉此山阿。
晚春三首·其一
作者：杨基
朝代：明
体裁：七言律诗

旌旗猎猎绕高城，曲水飘香出绣楹。雨颉风颃枝外蝶，花遮柳映树头莺。乍笼纱帻羞容老，试着罗衣觉体轻。犹忆醉归湖上路，满身飞絮马纵横。
晚春三首·其二
作者：杨基
朝代：明
体裁：七言律诗

宫树参差带苑墙，暖尘兼雾扑衣裳。新蒲细柳皆春色，紫燕黄莺欲断肠。沽酒客来花未落，祓除人去水犹香。老怀无复登临赏，坐对钟山到夕阳。
晚春（三首）
作者：杨基
朝代：明
体裁：七言律诗

辛夷如雪照庭柯，老去愁惊日易过。芳草渐于歌馆密，落花偏向舞筵多。故人别后皆黄土，南浦春来又绿波。便欲移家勾曲住，采芝种玉此山阿。
晚泊湓浦逢冷节
作者：杨基
朝代：明
体裁：七言律诗

小雨笼阴护晚霞，柳边停棹听啼鸦。湖光已绿皆春草，风信犹寒是杏花。到处青鞋随蛱蝶，谁家红袖泣琵琶。匆匆客里逢佳节，那得行人鬓不华。
晚过秋浦
作者：杨基
朝代：明
体裁：五言律诗

淡日雨晴天，江村正可怜。碧云初见雁，红树尚闻蝉。一望皆秋色，千山各暮烟。自惭簪组累，羞近钓鱼船。
望南岳
作者：杨基
朝代：明

我从匡庐来，但觉诸山低。嵯峨望衡岳，云霄与之齐。下有赤蛇蛰，上有朱雀栖。仰瞻祝融拔，俯揖紫盖迷。五岭皆培霡，三江为涔蹄。巍然南服尊，嵩霍相提携。封秩崇君称，诸神咸朝。丹书篆宝册，万古封金泥。百王重祀典，赤缫藉玉圭。自非精灵通，牲帛劳焚赍。余方向远道，无由陟层梯。苍苍烟霞中，喔喔闻天鸡。缅思昌黎伯，恭默开云霓。灵贶自昭格，诚敬良可稽。斯人久云没，感念徒含凄。
望南岳
作者：杨基
朝代：明

我从匡庐来，但觉诸山低。嵯峨望衡岳，云霄与之齐。下有赤蛇蛰，上有朱雀栖。仰瞻祝融拔，俯揖紫盖迷。五岭皆培霢，三江为涔蹄。巍然南服尊，嵩霍相提携。封秩崇君称，诸神咸朝。丹书篆宝册，万古封金泥。百王重祀典，赤缫藉玉圭。自非精灵通，牲帛劳焚赍。余方向远道，无由陟层梯。苍苍烟霞中，喔喔闻天鸡。缅思昌黎伯，恭默开云霓。灵贶自昭格，诚敬良可稽。斯人久云没，感念徒含凄。
望南岳
作者：杨基
朝代：明
体裁：古风

我从匡庐来，但觉诸山低。嵯峨望衡岳，云霄与之齐。下有赤蛇蛰，上有朱雀栖。仰瞻祝融拔，俯揖紫盖迷。五岭皆培霢，三江为涔蹄。巍然南服尊，嵩霍相提携。封秩崇君称，诸神咸朝隮。丹书篆宝册，万古封金泥。百王重祀典，赤缫藉玉圭。自非精灵通，牲帛劳焚赍。余方向远道，无由陟层梯。苍苍烟霞中，喔喔闻天鸡。缅思昌黎伯，恭默开云霓。灵贶自昭格，诚敬良可稽。斯人久云没，感念徒含凄。
望岳麓
作者：杨基
朝代：明
体裁：古风

我为长沙客，不醉长沙酒。为爱岳麓山，系舟城边柳。峰峦一何秀，膏泮春雨后。蚁绿尽洗妆，方知朱铅丑。所嗟山中寺，颓圮想已久。嶙峋北海碑，千载独不朽。信为神灵惜，长使山鬼守。褰衣欲访古，日落辰在酉。荒烟鸟雀喧，密竹虎兕吼。
望武昌二首
作者：杨基
朝代：明

吹面风来杜若香，离离烟柳拂鸥长。人家鹦鹉洲边住，一向开门对汉阳。春风吹雨湿衣裾，绿水红妆画不如。却是汉阳川上女，过江来买武昌鱼。
望武昌（二首）
作者：杨基
朝代：明
体裁：七言绝句

吹面风来杜若香，离离烟柳拂鸥长。人家鹦鹉洲边住，一向开门对汉阳。
望武昌（二首）
作者：杨基
朝代：明
体裁：七言绝句

春风吹雨湿衣裾，绿水红妆画不如。却是汉阳川上女，过江来买武昌鱼。
望蕲州
作者：杨基
朝代：明
体裁：古风

未见蕲州城，已见蕲州山。诸山初不高，苍石砺且顽。想当至正时，民物庶以殷。大江楚西来，万里不闭关。兹山独储英，群雄出其间。遂为祸乱阶，滋蔓莫可删。忆我闻乱初，我方总两鬟。侍立父祖旁，听说国步艰。焉知三十年，见此草与菅。骨肉亦已零，安得发不斑。披榛欲吊古，豺虎怆我颜。苍茫望茅宇，日落孤舟还。
木芙蓉
作者：杨基
朝代：明
体裁：五言绝句

江寒浦溆多，举目皆衰草。惟有拒霜花，遥遥隔江好。
杜伯渊送新米
作者：杨基
朝代：明
体裁：古风

山人送我山田米，粒粒如霜新可喜。雨春风播落红芒，照眼明珠绝糠秕。饥肠欲食未敢炊，未及秋尝羞祖祢。忆我春来岁方旱，焦穗萎苗将槁矣。不意兹晨见精凿，此宝更将何物比。终岁勤劳农可念，不耕而食余堪耻。归买淞江雪色鲈，持向高堂奉甘旨。
杜伯渊送新米
作者：杨基
朝代：明

山人送我山田米，粒粒如霜新可喜。雨春风播落红芒，照眼明珠绝糠粃。饥肠欲食未敢炊，未及秋尝羞祖祢。忆我春来岁方旱，焦穗萎苗将槁矣。不意兹晨见精凿，此宝更将何物比。终岁勤劳农可念，不耕而食余堪耻。归买淞江雪色鲈，持向高堂奉甘旨。
松陵道中
作者：杨基
朝代：明
体裁：七言绝句

吴姬荡桨出蘋花，江上行人未到家。日晚城边秋似水，萋萋烟树乱鸣鸦。
枫陵秋
作者：杨基
朝代：明
体裁：古风

枫树落清晓，野烟结愁阴。声传烧竹火，人语沧波深。凫飞秋水黑，蛩吟凉露白。江月参差光，芙蓉照芳魄。
柏师文
作者：杨基
朝代：明

白发已千茎，相逢喜气生。看山留十日，待月坐三更。秋浦槎头钓，春泥谷口耕。莫言踪迹蠙，朝市久知名。
柏师文
作者：杨基
朝代：明
体裁：五言律诗

白发已千茎，相逢喜气生。看山留十日，待月坐三更。秋浦槎头钓，春泥谷口耕。莫言踪迹遁，朝市久知名。
柳塘春燕
作者：杨基
朝代：明
体裁：五言绝句

花落燕飞交，春风在柳梢。玉楼皆绣幕，高处莫安巢。
桂林即兴
作者：杨基
朝代：明
体裁：七言律诗

曾见重华巡狩来，漓江庙宇野棠开。山无桧柏皆岩穴，地有芝苓尽药材。花布短衣齐膝制，竹皮长帽覆眉裁。也应风土交州近，丹荔红椒不用栽。
桂林即兴
作者：杨基
朝代：明
体裁：七言律诗

江为池堑石为城，南去苍梧几日程。碧殿尚存虞帝像，青山不废伏波名。兰根出土长斜挂，榕树成门却倒生。时有苗人与蛮女，负新输布事科征。
梁园饮酒歌
作者：杨基
朝代：明

我生之辰木入斗，乌啼东井命壁守。壁为文府斗为岁，许我文章播人口。二龄能言学诵诗，四龄指字识某某。五龄琢句对虚实，联青俪黄配奇耦。客来当座赋短章，四韵不待八叉手。九龄《六经》已毕读，掩卷背诵无掣肘。丰仪翩翩秋宇鹤，颜色濯濯春月柳。乡闾每辱师长爱，学校耻与儿童友。毫分缕析辩同异，务植嘉谷去稂莠。挥毫直欲五色烂，倚马未肯一字苟。龙蛇拟将赤手搏，富贵谓可拾芥取。文场驰骋竟一蹶，鬐鬛局促俯其首。归来焚膏坐长夜，盥栉不暇面尘垢。淬锋砺锷期再策，狐豕隳突群兕吼。岂惟文运遭屯否，无乃历数厄阳九。自惭定乱匪铅椠，束缚经传事南亩。耕童樵稚课朱墨，涂抹破砚扫敝帚。东藩诸侯遂见征，白璧玄篸贲林薮。屡辞不获始强起，野服长揖坐谈久。青闺漏箭传午滴，紫幕炉薰散春牖。时翻玉检题鸾凤，复赐银笺篆科蚪。鹃啼花落燕莺飞，顷刻浮云变苍狗。迁逐西行泣楚囚，仓卒弗及拜慈母。初移钟离复入汴，山路匍匐十日走。皮焦足胝汗浃踵，手策羸蹇背有负。囊资空乏衣破裂，无以补缀谋诸妇。妇言别久簪珥空，借旧乞邻无不有。高堂姑老茧女幼，日羞鱼釐买梨藕。恐无纨帛御姑寒，安得吴绵为君厚。余闻愧赧双脸赤，洒泪出门心欲朽。病躯有仆不得将，药食扶持赖亲旧。寒沙古垒泣英灵，落日疏林啸猿狖。前途尚远节屡换，白露应候月在酉。荣枯万变类观弈，忧愤百结如错钮。筋力衰颓卧犹倦，须发颁白照逾丑。尽将得失付忘言，且醉梁园一樽酒。
梁园饮酒歌
作者：杨基
朝代：明
体裁：古风

我生之辰木入斗，乌啼东井命壁守。壁为文府斗为岁，许我文章播人口。二龄能言学诵诗，四龄指字识某某。五龄琢句对虚实，联青俪黄配奇耦。客来当座赋短章，四韵不待八叉手。九龄《六经》已毕读，掩卷背诵无掣肘。丰仪翩翩秋宇鹤，颜色濯濯春月柳。乡闾每辱师长爱，学校耻与儿童友。毫分缕析辩同异，务植嘉谷去稂莠。挥毫直欲五色烂，倚马未肯一字苟。龙蛇拟将赤手搏，富贵谓可拾芥取。文场驰骋竟一蹶，鬐鬣局促俯其首。归来焚膏坐长夜，盥栉不暇面尘垢。淬锋砺锷期再策，狐豕隳突群兕吼。岂惟文运遭屯否，无乃历数厄阳九。自惭定乱匪铅椠，束缚经传事南亩。耕童樵稚课朱墨，涂抹破砚扫敝帚。东藩诸侯遂见征，白璧玄篸贲林薮。屡辞不获始强起，野服长揖坐谈久。青闺漏箭传午滴，紫幕炉薰散春牖。时翻玉检题鸾凤，复赐银笺篆科蚪。鹃啼花落燕莺飞，顷刻浮云变苍狗。迁逐西行泣楚囚，仓卒弗及拜慈母。初移钟离复入汴，山路匍匐十日走。皮焦足胝汗浃踵，手策羸蹇背有负。囊资空乏衣破裂，无以补缀谋诸妇。妇言别久簪珥空，借旧乞邻无不有。高堂姑老茧女幼，日羞鱼釐买梨藕。恐无纨帛御姑寒，安得吴绵为君厚。余闻愧赧双脸赤，洒泪出门心欲朽。病躯有仆不得将，药食扶持赖亲旧。寒沙古垒泣英灵，落日疏林啸猿狖。前途尚远节屡换，白露应候月在酉。荣枯万变类观弈，忧愤百结如错钮。筋力衰颓卧犹倦，须发颁白照逾丑。尽将得失付忘言，且醉梁园一樽酒。
梅杏桃李
作者：杨基
朝代：明

深深翠竹映婵娟，湘女梳妆立晓烟。流水落花成怅望，舞裙歌袖是因缘。也无人折休相妒，才有莺啼更可怜。却忆东阑碧千叶，暖风香雨为谁妍。¤
梅杏桃李 其一 梅花
作者：杨基
朝代：明
体裁：七言律诗

落莫香魂绕旧宫，讵知色相本来空。笛声黄鹤高楼上，诗句孤山小店中。晓树烟霜千万点，晚篱松竹两三丛。相思只尺凭谁寄，目断天南字字鸿。
梅杏桃李 其三 桃花
作者：杨基
朝代：明
体裁：七言律诗

深深翠竹映婵娟，湘女梳妆立晓烟。流水落花成怅望，舞裙歌袖是因缘。也无人折休相妒，才有莺啼更可怜。却忆东阑碧千叶，暖风香雨为谁妍。
梅杏桃李 其二 杏花
作者：杨基
朝代：明
体裁：七言律诗

当时庭馆醉春风，客里相逢意转浓。只恐胭脂吹渐白，最怜春水照能红。一枝争买珠帘外，千树遥看小店中。惆怅先生归去后，江南烟雨又蒙蒙。
梅杏桃李 其四 李花
作者：杨基
朝代：明
体裁：七言律诗

忆与卢仝共看来，花光月色两徘徊。江村远处长相识，风雨寒时已早开。霁雪玲珑愁易湿，春冰轻薄笑难裁。江城二月城西路，谁惜柔香满翠苔。
梅杏桃李·梅花
作者：杨基
朝代：明

落莫香魂绕旧宫，讵知色相本来空。笛声黄鹤高楼上，诗句孤山小店中。晓树烟霜千万点，晚篱松竹两三丛。相思只尺凭谁寄，目断天南字字鸿。当时庭馆醉春风，客里相逢意转浓。只恐胭脂吹渐白，最怜春水照能红。一枝争买珠帘外，千树遥看小店中。惆怅先生归去后，江南烟雨又蒙蒙。深深翠竹映婵娟，湘女梳妆立晓烟。流水落花成怅望，舞裙歌袖是因缘。也无人折休相妒，才有莺啼更可怜。却忆东阑碧千叶，暖风香雨为谁妍。忆与卢仝共看来，花光月色两徘徊。江村远处长相识，风雨寒时已早开。霁雪玲珑愁易湿，春冰轻薄笑难裁。江城二月城西路，谁惜柔香满翠苔。
梦故人高季迪二首
作者：杨基
朝代：明

诗社当年共颉颃，我才惭不似君长。可应句好无人识，梦里相寻与较量。惊人新句叹无前，故态疏狂似少年。便写锦囊三百首，为君披咏步凉天。
梦故人高季迪二首·其一
作者：杨基
朝代：明
体裁：七言绝句

诗社当年共颉颃，我才惭不似君长。可应句好无人识，梦里相寻与较量。
梦故人高季迪二首·其二
作者：杨基
朝代：明
体裁：七言绝句

惊人新句叹无前，故态疏狂似少年。便写锦囊三百首，为君披咏步凉天。
梦绿轩（有序）
作者：杨基
朝代：明

余与徐君幼文同谪钟离，结屋四楹，幼文居东楹，余居西楹。又尝赋诗曰：“梦里绿阴幽草，画中春水人家。何处江南风景，莺啼小雨飞花。”盖深有意于故园也。因题其室曰“梦绿”。蜀山江头万章木，细草幽泉荫修竹。五月六月山雨晴，空翠纷纷满衣绿。杖藜或来阴下行，云影不断凉风生。青连翠结欲无路，仿佛上有黄鹂鸣。去年吴城正酣战，却倚危楼望葱菁。今年放逐到长淮，万绿时于梦中见。梦中见绿觉始知，索我亦赋梦绿诗。逢人说梦子堪笑，替人作梦余何痴。世间万事同野马，觉后非真梦非假。五色过眼本虚空，富贵于人诚土苴。南风划然吹梦破，树头不知微雨过。从今寤寐俱两忘，静与白云相对坐。
梦绿轩（有序）
作者：杨基
朝代：明
体裁：古风

蜀山江头万章木，细草幽泉荫修竹。五月六月山雨晴，空翠纷纷满衣绿。杖藜或来阴下行，云影不断凉风生。青连翠结欲无路，仿佛上有黄鹂鸣。去年吴城正酣战，却倚危楼望葱菁。今年放逐到长淮，万绿时于梦中见。梦中见绿觉始知，索我亦赋梦绿诗。逢人说梦子堪笑，替人作梦余何痴。世间万事同野马，觉后非真梦非假。五色过眼本虚空，富贵于人诚土苴。南风划然吹梦破，树头不知微雨过。从今寤寐俱两忘，静与白云相对坐。
梧宫夜
作者：杨基
朝代：明
体裁：古风

桐阶白露下，湿萤光炯炯。铜盘烧蜡黄，秋衾梦魂冷。粉泪铅华滴，云鬓秋蝉整。何处玉銮声，芙蓉笑孤影。
樟树镇舟中作
作者：杨基
朝代：明
体裁：古风

侬是吴淞钓鱼叟，全家生长吴江口。迟钝长飞众鸟先，迂疏每落诸人后。城中父老少相知，乡里儿童亦见欺。几上细抄《高士传》，壁间大篆《考槃》诗。春风百草承膏沐，强掷渔蓑亲案牍。胥史犹嘲吏事疏，妻孥欲笑形容俗。羸马长途恐不堪，君恩何日许投簪。半篷秋雨烟笼水，数点寒星月满潭。
横塘晚
作者：杨基
朝代：明
体裁：古风

川气夕氤氲，愁云凝晚绿。兰舟荡秋水，东向横塘宿。横塘花正开，红桃间竹栽。谁家织白苎，机声度水来。
残雪
作者：杨基
朝代：明
体裁：五言绝句

庭雪半消残，犹存旧腊寒。春风如有意，留待隔年看。
水边见新燕
作者：杨基
朝代：明
体裁：五言排律

昔别秋风后，今来社雨前。巢非金屋旧，人是玉堂仙。颐颔公侯似，腰肢妓女怜。花明春殿雪，柳暗御楼烟。罗幕栖长并，银屏过每联。尾寒莺其湿，衣暖蝶争妍。忽见青帘外，俄逢绿水边。莫嗔茅舍小，台榭总萧然。
汊口与洪镇抚夜话
作者：杨基
朝代：明
体裁：古风

我船行何迟，君船下来急。乌啼月初上，鸥静露已湿。褰衣步危沙，细语成久立。回澜激空穴，风响相嘘吸。君才诚国士，富贵可俯拾。临流莫看剑，恐骇寒江蛰。
江村寒食
作者：杨基
朝代：明
体裁：七言律诗

预折杨枝插绕檐，豆糜香软麦饧甜。春衣未染新丝织，午篆犹分旧火添。小雨送花青见萼，轻雷催笋碧抽尖。不因人远伤离别，那得春愁上短髯。
江村杂兴（十三首）
作者：杨基
朝代：明

春墅一鸠啼，桥危懒过溪。径苔都上壁，野菜不分畦。倚杖妨花密，看山碍竹低。欲知幽隐处，风雨白门西。¤
江村杂兴（十三首）
作者：杨基
朝代：明

春墅一鸠啼，桥危懒过溪。径苔都上壁，野菜不分畦。倚杖妨花密，看山碍竹低。欲知幽隐处，风雨白门西。陋巷泥三尺，无人访隐沦。窗鸣风减睡，炊断雨添贫。野路花迎客，江桥柳送人。暂须依薄俗，憩此窜余身。春色冶城东，花浓笑老翁。燕迟双垒破，蜂早一房通。薄暝山腰雨，疏纹水面风。便携蓑笠去，垂钓绿蒲中。判醉望愁醒，愁因醉转增。已归仍似客，投老渐如僧。诗兴风楼笛，棋声雪舫灯。莫言浑不解，此事野夫能。东瀼复西圻，村村可钓矶。草于烟处密，花较雨前稀。小管催莺出，疏帘待燕归。伤心新柳色，犹妒旧罗衣。偶因辞禄去，聊傍苇边居。瓢弃频赊后，衣存屡典余。晚帘花掠燕，春水絮吹鱼。复恐沙崩石，杨栽插绕庐。江桥春别后，沙舸独归时。鹅鸭东西宅，菰蒲远近陂。藕深荷盖密，竹瘦笋鞭迟。野趣谁能识，唯应白鹭知。斜槛俯江湍，轻帘矗小竿。柳寒莺羽湿，花暖蝶须乾。酒或临流酌，诗多写石看。不因迂僻地，那得此身安。江影摇春树，潮痕折晚沙。绿芜三尺雨，朱槿一篱花。去国仍思国，还家复梦家。自无干禄意，何必远京华。将雨山光黑，初晴树色青。卖薪沙店远，占谷瓦龟灵。石枕支颐冷，江瓢漱齿腥。醉余春睡熟，长得鸟呼醒。江月盈盈白，墟烟细细阴。茅茨孤碓急，机杼一灯深。短笛多悲调，长歌少醉吟。自怜知己尽，空负壁间琴。清流曲几回，吃饭此山隈。歌断怜莺续，诗迟畏酒催。晚晴初见月，春尽尚逢梅。归路缘江熟，支筇不用陪。情深却倦游，矮屋任低头。花落东风怨，莺啼夜雨愁。酒烦邻媪买，诗许社僧求。欲驾东家鹤，吹笙到十洲。
江村杂兴（十三首）
作者：杨基
朝代：明

春色冶城东，花浓笑老翁。
燕迟双垒破，蜂早一房通。
薄暝山腰雨，疏纹水面风。
便携蓑笠去，垂钓绿蒲中。¤
江村杂兴（十三首）·其一
作者：杨基
朝代：明
体裁：五言律诗

春墅一鸠啼，桥危懒过溪。径苔都上壁，野菜不分畦。倚杖妨花密，看山碍竹低。欲知幽隐处，风雨白门西。
江村杂兴（十三首）·其七
作者：杨基
朝代：明
体裁：五言律诗

江桥春别后，沙舸独归时。鹅鸭东西宅，菰蒲远近陂。藕深荷盖密，竹瘦笋鞭迟。野趣谁能识，唯应白鹭知。
江村杂兴（十三首）·其三
作者：杨基
朝代：明
体裁：五言律诗

春色冶城东，花浓笑老翁。燕迟双垒破，蜂早一房通。薄暝山腰雨，疏纹水面风。便携蓑笠去，垂钓绿蒲中。
江村杂兴（十三首）·其九
作者：杨基
朝代：明
体裁：五言律诗

江影摇春树，潮痕折晚沙。绿芜三尺雨，朱槿一篱花。去国仍思国，还家复梦家。自无干禄意，何必远京华。
江村杂兴（十三首）·其二
作者：杨基
朝代：明
体裁：五言律诗

陋巷泥三尺，无人访隐沦。窗鸣风减睡，炊断雨添贫。野路花迎客，江桥柳送人。暂须依薄俗，憩此窜余身。
江村杂兴（十三首）·其五
作者：杨基
朝代：明
体裁：五言律诗

东瀼复西圻，村村可钓矶。草于烟处密，花较雨前稀。小管催莺出，疏帘待燕归。伤心新柳色，犹妒旧罗衣。
江村杂兴（十三首）·其八
作者：杨基
朝代：明
体裁：五言律诗

斜槛俯江湍，轻帘矗小竿。柳寒莺羽湿，花暖蝶须乾。酒或临流酌，诗多写石看。不因迂僻地，那得此身安。
江村杂兴（十三首）·其六
作者：杨基
朝代：明
体裁：五言律诗

偶因辞禄去，聊傍苇边居。瓢弃频赊后，衣存屡典余。晚帘花掠燕，春水絮吹鱼。复恐沙崩石，杨栽插绕庐。
江村杂兴（十三首）·其十
作者：杨基
朝代：明
体裁：五言律诗

将雨山光黑，初晴树色青。卖薪沙店远，占谷瓦龟灵。石枕支颐冷，江瓢漱齿腥。醉余春睡熟，长得鸟呼醒。
江村杂兴（十三首）·其十一
作者：杨基
朝代：明
体裁：五言律诗

江月盈盈白，墟烟细细阴。茅茨孤碓急，机杼一灯深。短笛多悲调，长歌少醉吟。自怜知己尽，空负壁间琴。
江村杂兴（十三首）·其十三
作者：杨基
朝代：明
体裁：五言律诗

情深却倦游，矮屋任低头。花落东风怨，莺啼夜雨愁。酒烦邻媪买，诗许社僧求。欲驾东家鹤，吹笙到十洲。
江村杂兴（十三首）·其十二
作者：杨基
朝代：明
体裁：五言律诗

清流曲几回，吃饭此山隈。歌断怜莺续，诗迟畏酒催。晚晴初见月，春尽尚逢梅。归路缘江熟，支筇不用陪。
江村杂兴（十三首）·其四
作者：杨基
朝代：明
体裁：五言律诗

判醉望愁醒，愁因醉转增。已归仍似客，投老渐如僧。诗兴风楼笛，棋声雪舫灯。莫言浑不解，此事野夫能。
江畔寻花偶成二首
作者：杨基
朝代：明

细草平沙暖更融，谩随蝴蝶步东风。衰髯照水疑添白，老眼看花觉厌红。且自细听莺宛宛，莫教深惜燕匆匆。江村到处皆春色，聊与行人吊客中。偶随流水到花边，便觉心清似昔年。春色自来皆梦里，人生何必尽樽前。平原席上三千客，金谷园中百万钱。俯仰繁华竟陈迹，野花啼鸟谩留连。
江畔寻花偶成二首·其一
作者：杨基
朝代：明
体裁：七言律诗

细草平沙暖更融，谩随蝴蝶步东风。衰髯照水疑添白，老眼看花觉厌红。且自细听莺宛宛，莫教深惜燕匆匆。江村到处皆春色，聊与行人吊客中。
江畔寻花偶成（二首）
作者：杨基
朝代：明
体裁：七言律诗

偶随流水到花边，便觉心清似昔年。春色自来皆梦里，人生何必尽樽前。平原席上三千客，金谷园中百万钱。俯仰繁华竟陈迹，野花啼鸟谩留连。
沙河至采石二首
作者：杨基
朝代：明

河曲帆频转，波高梦屡惊。学人狐拜月，照骨鬼吹灯。断甓沉沙嘴，残碑露石棱。不知何县邑，芳草没荒塍。舟中逾一月，驿路及三千。老泪青衫上，新愁白发前。蛩声秋岸雨，鸿影暮河烟。不有西征客，谁同此夜眠。
沙河至采石二首·其一
作者：杨基
朝代：明
体裁：五言律诗

河曲帆频转，波高梦屡惊。学人狐拜月，照骨鬼吹灯。断甓沉沙嘴，残碑露石棱。不知何县邑，芳草没荒塍。
沙河至采石（二首）
作者：杨基
朝代：明

河曲帆频转，波高梦屡惊。学人狐拜月，照骨鬼吹灯。断甓沉沙嘴，残碑露石棱。不知何县邑，芳草没荒塍。¤
沙河至采石（二首）
作者：杨基
朝代：明
体裁：五言律诗

舟中逾一月，驿路及三千。老泪青衫上，新愁白发前。蛩声秋岸雨，鸿影暮河烟。不有西征客，谁同此夜眠。
沙河舟中
作者：杨基
朝代：明
体裁：五言律诗

旅怀归正急，春色到非遥。草际风初泛，兰心雪未消。鹭明欺白发，鸥快避轻桡。得遂归田计，殊恩感圣朝。
沧浪波
作者：杨基
朝代：明
体裁：古风

入苑绿泱泱，縠纹融暖光。东风吹白浪，照见赤龙堂。龙堂负贝阙，阴火春波热。鲛人卖髯绡，夜夜唱明月。
浣溪沙·上巳
作者：杨基
朝代：明

软翠冠儿簇海棠，砑罗衫子绣丁香。闭来水上踏青阳。
风暖有人能作伴，日长无事可思量。水流花落任匆忙。
浣溪沙·上巳
作者：杨基
朝代：明

软翠冠儿簇海棠，砑罗衫子绣丁香。闲来水上踏青阳。风暖有人能作伴，日长无事可思量。水流花落任匆忙。
浣溪沙·初夏
作者：杨基
朝代：明
体裁：词

几卷斜封出旧窠。藕丝柔梗上新荷。衣裳轻薄试单罗。烟淡淡中青草合，雨丝丝里绿阴多。园林佳处是清和。
浣溪沙·花朝
作者：杨基
朝代：明
体裁：词

鸾股先寻斗草钗，凤头先绣踏青鞋。衣裳宫样不须裁。软玉镂成鹦鹉架，泥金镌就牡丹牌。明朝相约看花来。
浣溪纱·寒食
作者：杨基
朝代：明
体裁：词

暖雨香云百五天。玉纤银甲十三弦。笑移罗幕上红船。照水再簪珠络索，背人重贴翠团圆。安排花里蹴鞦韆。
浦口逢春忆禁苑旧游
作者：杨基
朝代：明
体裁：七言律诗

春冰消尽草生齐，细雨香融紫陌泥。花里小楼双燕入，柳边深巷一莺啼。坐临南浦弹流水，步逐东风唱大堤。还忆当年看花伴，锦衣骢马玉门西。
淮阴祠
作者：杨基
朝代：明
体裁：古风

朝登歌风台，暮入淮阴祠。祠荒屋瓦落，古木声差差。当时握汉兵，刘项交相持。举足有轻重，不负高帝知。区区假王封，如何遽见疑。良平一蹑足，帝心即转移。全齐七十城，实为陷阱机。后来云梦游，此祸乃致之。卢绾且称王，耻与绛灌随。居常独怏怏，握手逢陈豨。事起仓卒间，不意成诛夷。吕后固不仁，酂侯亦忍为。先王重报功，无乃此道亏。至今淮水南，落日啼鸟悲。津头问漂母，一饭竟哀谁。
清平乐
作者：杨基
朝代：明
体裁：词

欺烟困雨，拂拂愁千缕。曾把腰肢羞舞女，赢得轻盈如许。犹寒未暖时光，将昏渐晓池塘。记取春来杨柳，风流全在轻黄。
清平乐
作者：杨基
朝代：明
体裁：词

狂歌醉舞，俯仰成今古。白发萧萧才几缕，听遍江南春雨。
归来茅屋三间，桃花流水潺潺。莫向窗前种竹，先生要看西山。
清平乐·欺烟困雨，
作者：杨基
朝代：明

欺烟困雨，拂拂愁千缕。曾把腰枝羞舞女，赢得轻盈如许。犹寒未暖时光，将昏渐晓池塘。记取春来杨柳，风流全在轻黄。
清明怀故园
作者：杨基
朝代：明
体裁：七言律诗

缕缕轻烟细细风，秋千池馆万家同。高低草色相参绿，深浅桃花各自红。人意尽随流水去，风光都在笑声中。多情白发并州客，坐对西南雪满峰。
清溪渔隐
作者：杨基
朝代：明
体裁：古风

清溪秋来水如练，历历鱼虾皆可见。绿蓑酒醒雁初飞，风急芦花吹满面。溪南一带是青山，逢着垂杨便可湾。谩道白鸥闲似我，渔舟更比白鸥闲。
渐老
作者：杨基
朝代：明
体裁：七言律诗

渐老无营万虑沈，莺声唤起向来心。春风颠似唐张旭，天气和如鲁展禽。结客每酬双白璧，缠头曾费万黄金。短筇消得江村路，步步蔷薇绿树阴。
游虎丘云岩寺
作者：杨基
朝代：明
体裁：古风

层轩构崇丘，绿树带吴苑。鸠鸣春竹静，鹤下烟汀远。初登已神畅，稍久竟忘返。松高急雨过，草弱微风偃。幽潭閟灵迹，气湿龙蜿蜿。俯深戒临危，历险知步蹇。归途极遐瞩，苍茫失西巘。
湘中四咏
作者：杨基
朝代：明

湘江两岸无茅宇，湘竹阴阴覆江渚。
春来未听一声莺，只有鹧鸪啼暮雨。
怜渠亦是他乡客，苦向人啼行不得。
纵教行得也消魂，那个行人不头白。¤
湘中四咏
作者：杨基
朝代：明

黑翎红嘴花间鸟，映花一点珊瑚小。当时如意击东风，万语千言啼未了。雕玉笼开出绣楹，海棠庭院雨初晴。美人按拍教鹦鹉，学得《霓裳》四五声。¤
湘中四咏 其一 珊瑚
作者：杨基
朝代：明
体裁：古风

黑翎红嘴花间鸟，映花一点珊瑚小。当时如意击东风，万语千言啼未了。雕玉笼开出绣楹，海棠庭院雨初晴。美人按拍教鹦鹉，学得《霓裳》四五声。
湘中四咏 其三 鹧鸪
作者：杨基
朝代：明
体裁：古风

湘江两岸无茅宇，湘竹阴阴覆江渚。春来未听一声莺，只有鹧鸪啼暮雨。怜渠亦是他乡客，苦向人啼行不得。纵教行得也消魂，那个行人不头白。
湘中四咏 其二 白鹇
作者：杨基
朝代：明
体裁：古风

棠梨花开满山白，白鹇飞来春一色。黄鹂紫燕太匆忙，不道花间有闲客。却嫌香露污春衣，立向湘江映夕晖。鸥鹭相逢莫相妒，一双还拂楚烟归。
湘中四咏 其四 锦鸡
作者：杨基
朝代：明
体裁：古风

暖风晴日融春昼，闲看花阴鸡吐绶。绮縠都将彩羽妆，红丝不待金针绣。叠叠胭脂缕缕金，龙纹盘错凤纹深。凭谁剪作鸳鸯带，雅称佳人翡翠衿。
湘中四咏·珊瑚
作者：杨基
朝代：明

黑翎红嘴花间鸟，映花一点珊瑚小。当时如意击东风，万语千言啼未了。雕玉笼开出绣楹，海棠庭院雨初晴。美人按拍教鹦鹉，学得《霓裳》四五声。棠梨花开满山白，白鹇飞来春一色。黄鹂紫燕太匆忙，不道花间有闲客。却嫌香露污春衣，立向湘江映夕晖。鸥鹭相逢莫相妒，一双还拂楚烟归。湘江两岸无茅宇，湘竹阴阴覆江渚。春来未听一声莺，只有鹧鸪啼暮雨。怜渠亦是他乡客，苦向人啼行不得。纵教行得也消魂，那个行人不头白。暖风晴日融春昼，闲看花阴鸡吐绶。绮縠都将彩羽妆，红丝不待金针绣。叠叠胭脂缕缕金，龙纹盘错凤纹深。凭谁剪作鸳鸯带，雅称佳人翡翠衿。